ورده‌كاریی خوێندنی ئه‌لیكترۆنی له زانكۆ و په‌یمانگەكاندا – پەڕە 24 – Knwe.org\nسەرەکی » چاوپێکه‌وتن » ورده‌كاریی خوێندنی ئه‌لیكترۆنی له زانكۆ و په‌یمانگەكانداپەڕە 24\nورده‌كاریی خوێندنی ئه‌لیكترۆنی له زانكۆ و په‌یمانگەكاندا\nئامادەکردنی : پەیامنێری گەرمیان\nلێكه‌وته‌كانى بڵاوبوونه‌وه‌ى كۆرۆنا له‌هه‌رێمى كوردستان‌و به‌رده‌وامى مه‌ترسییه‌كانى، (خوێندنى ئه‌لیكترۆنـى – پاڵپشتیكار) كردوه به‌جێگره‌وه‌ى (خوێندن له‌كامپه‌سى زانكۆكان)، به‌شێوه‌یه‌ك ئه‌گه‌ر تا سه‌ره‌تاى مانگى ئایارى داهاتوو بارودۆخ ئاسایى نه‌بێته‌وه، زانكۆ و په‌یمانگەكان رێگه‌ى یه‌كه‌میان، بۆ گه‌یاندنى خوێندنى ئه‌مساڵ به‌ئه‌نجام ده‌گرنه‌به‌ر.\nشێوازى (خوێندنى ئه‌لیكترۆنـى) له‌شێوازه نوێیه‌كانى خوێندنه، به‌راورد به (خوێندنى له‌كامپه‌سه‌كان)، زیاتر پشت به‌ته‌كنه‌لۆجیا ده‌به‌ستێت‌و له‌ڕێگه‌ى ئینته‌رنێت‌و به‌رنامه‌كانى پێكه‌وه‌به‌ستى ئه‌لیكترۆنی، كارى وانه‌وتنه‌وه له‌نێوان مامۆستایان‌و خوێندكاران به‌ڕێوه‌ده‌چێت. (زانكۆى گه‌رمیان)، كه یه‌كێكه له‌زانكۆ حكومییه نوێیه‌كانى هه‌رێمى كوردستان، ئاماده‌كارییه‌كانى بۆ جێبه‌جێكردنى ئه‌و شێوازه‌ى خوێندن ده‌ستپێكردووه.\nله‌م دیداره‌دا، د.یادگار عه‌لى مه‌حمود یاریده‌ده‌رى سه‌رۆكى زانكۆى گه‌رمیان بۆ كاروبارى زانستیى‌و خوێندنى باڵا، باس له خوێندنى ئه‌لیكترۆنى، ئاماده‌كارییه‌كانیان‌و كاتى جێبه‌جێكردنى ئه‌و سیسته‌مه له‌زانكۆى گه‌رمیان بۆ (كوردستانى نوێ) ده‌كات.\nچاوه‌ڕێی كۆتایی ئه‌م مانگه ده‌كرێت\nسه‌باره‌ت به‌هۆكاره‌كانى په‌نابردن بۆ جێبه‌جێكردنى شێوازى (خوێندنى ئه‌لیكترۆنى – پاڵپشتیكار) له‌زانكۆ و په‌یمانگەكانى هه‌رێمى كوردستان، یاریده‌ده‌رى سه‌رۆكى زانكۆى گه‌رمیان، بۆ ئه‌و بارودۆخه‌ى ده‌گه‌ڕێنێته‌وه كه به‌هۆى مه‌ترسییه‌كانى بڵاوبونه‌وه‌ى ڤایره‌سی كۆرۆنا دروست بووه‌و خوێندن له‌زانكۆ و په‌یمانگاكان راگیراوه (پێویست بو وه‌زاره‌ت بیر له به‌دیل بۆ راگرتنى خوێندن بكاته‌وه، دیار نه‌بوو مه‌ترسییه‌كانى كۆرۆنا له‌سه‌ر هه‌رێم تاكه‌ى درێژه ده‌كێشێت، بۆیه ده‌بو به‌شێوه‌یه‌ك له‌شێوه‌كان قه‌ره‌بووى خوێندنى ئه‌و ماوه‌یه بكرێته‌وه كه خوێندكاران‌و مامۆستایان له‌ماڵه‌وه بوون، بۆ ئه‌وه‌ش جێبه‌جێكردنى ئه‌و شێوازه‌ى خوێندن، وه‌ك تاكه بژارده دیاریكرا).\nده‌رباره‌ى واده‌ی جێبه‌جێكردنى شێوازى (خوێندنى ئه‌لیكترۆنى)، به‌وته‌ى ئه‌و به‌رپرسه‌ى زانكۆى گه‌رمیان: ئه‌نجومه‌نى وه‌زاره‌تى خوێندنى باڵاو توێژینه‌وه‌ى زانستى به‌كۆى ده‌نگ، بڕیاریداوه؛ ئه‌گه‌رتا (دووى ئایارى 2020) بارودۆخى خوێندن ئاسایى نه‌بێته‌وه‌و خوێندكاران‌و مامۆستایان نه‌توانن بگه‌ڕێنه‌وه هۆڵه‌كانى خوێندن له‌كامپه‌سه‌كان، ئیدى به‌فه‌رمى كار به‌و سیسته‌مه ده‌كرێت.\nسه‌باره‌ت به‌چاره‌نووسى ئه‌و سیسته‌مه له‌ئه‌گه‌رى گه‌ڕانه‌وه‌ى ده‌وامى ئاسایى خوێندن تا ئه‌و ماوه‌یه‌ى كه دیاریكراوه، ئه‌و وتى: “له‌و حاڵه‌ته‌دا په‌ناده‌برێته به‌ر درێژكردنه‌وه‌ى ماوه‌ى خوێندنى ئه‌مساڵ، ئێمه‌ش وه‌ك زانكۆى گه‌رمیان پشتگیرى له‌مه‌یان ده‌كه‌ین، به‌ڵام دیاریكردنى ئه‌و ماوه‌یه‌ى كه درێژده‌كرێته‌وه، له‌لایه‌ن وه‌زاره‌تى خوێندنى باڵاو توێژینه‌وه‌ى زانستییه‌وه بڕیارى له‌باره‌وه ده‌درێت”.\nخولى ئاماده‌كارى فێركردنى ئه‌لیكترۆنی\nبه‌شێوه‌یه‌كى گشتى په‌یڕه‌وكردنى سیسته‌مى (خوێندنى ئه‌لیكترۆنى – پاڵپشتیكار) پێویستى به‌ته‌كنه‌لۆجیاو به‌رده‌ستبوونى هێڵى ئینته‌رنێت له‌لایه‌ن مامۆستایان‌و خوێندكاران هه‌یه، هه‌رئه‌وه‌ش گرفتى سه‌ره‌كى به‌رده‌م جێبه‌جێكردنێتى، چونكه هه‌ندێك له‌مامۆستایان، وه‌ك پێویست شاره‌زاییان له‌به‌رنامه‌كانى بوارى ئاماده‌كردنى وانه‌كان‌و تۆماركردنى ڤیدیۆى فێركارى بۆ خوێندكاران نییه، سه‌ربارى ئه‌وه‌ش؛ به‌شێكی تر له‌مامۆستایان‌و خوێندكارانیش كێشه‌ى هێڵى ئینته‌رنێتیان هه‌یه، هه‌روه‌ها گرفتى نه‌بوونى كۆمپیوته‌ر و ئامێرى سمارت فۆن لاى به‌شێكى تر له‌خوێندكاران بۆ وه‌رگرتن‌و بینینه‌وه‌ى وانه ئه‌لیكترۆنیه‌كان.\nله‌باره‌ى ئاماده‌كارییه‌كانیان بۆ قۆناغى په‌نابردنه‌به‌ر جێبه‌جێكردنى سیسته‌مه‌كه‌و رووبه‌ڕوبونه‌وه‌ى ئاسته‌نگه‌كان، د.یادگار عه‌لى هێماى به‌وه‌كرد، كه ئه‌وان هه‌ر زوو خولى ئاماده‌كارى فێركردنى ئه‌لیكترۆنییان بۆ به‌شێك له‌و مامۆستایانه كردۆته‌وه كه شاره‌زاییان وه‌ك پێویست له‌به‌كارهێنانى سۆفتوێره‌كانى تایبه‌ت به‌و شێوازه‌ى خوێندن نه‌بووه “ئێمه له‌لایه‌ن سه‌نته‌ری راهێنانی پێداگۆجی‌و په‌ره‌پێدانی ئه‌كادیمی، به‌هاوبه‌شی له‌گه‌ڵ به‌ڕێوه‌به‌رایه‌تی ته‌كنه‌لۆجیای زانیاری‌و ئاماری زانكۆ خولى فێركارى ئه‌لیكترۆنیمان ده‌ستپێكرد، له‌قۆناغى یه‌كه‌مدا؛ (110) مامۆستا بۆماوه‌ى (24) كاتژمێر خوله‌كه‌یان بۆ كراوه‌ته‌وه، دابه‌شی سه‌ر چوار گروپ كران‌و به‌شێوه‌ی ئۆنلاین خوله‌كه‌یان ئه‌نجامداوه، وانه‌كان له‌لایه‌ن هه‌شت مامۆستای پسپۆڕی ئه‌و بواره سه‌رپه‌رشتی كران، راهێنانى مامۆستایان له‌سه‌ر به‌كارهێنانی ئه‌و به‌رنامه‌و ئه‌پڵیكه‌یشنانه بوون كه‌پێویستن بۆ ئه‌م پڕۆسه‌یه به‌شێوه‌ی زنجیره‌یی‌و یه‌ك له‌دوای یه‌ك”.\nیاریده‌درى سه‌رۆكى زانكۆى گه‌رمیان بۆ كاروبارى زانستیى و خوێندنى باڵا ئاماژه‌ى به ئه‌نجامى فیدباكى مامۆستایانى به‌شداربووى خوله‌كه كرد‌و وتی: “به‌پێى ئه‌و فیدباكه‌ى له‌نێوان مامۆستایانى به‌شدار له‌خوله‌كه ده‌رباره‌ى ئاستى سودمه‌ندبوونیان له‌ناوه‌ڕۆكى خوله‌كه ئه‌نجاممان داوه، ده‌ركه‌وتووه مامۆستایان به‌ڕێژه‌یه‌كى ئێجگار به‌رز كردنه‌وه‌ى ئه‌و خوله فێركارییه ئه‌لیكترۆنیه‌یان به‌گرنگ‌و به‌سود زانیوه”. ئاماژه‌ی به‌وه‌شدا، بۆیه به‌رده‌وامى ده‌ده‌ین به‌و ئاماده‌كارییانه‌و قۆناغی دیکەی خوله‌كه بۆ ژماره‌یه‌كى تر له‌مامۆستایان ده‌كه‌ینه‌وه.\nله‌وه‌ڵامى ئه‌و پرسیاره‌ى كه ئایا ژێرخانى ته‌كنه‌لۆجى زانكۆى گه‌رمیان، تاچه‌ند هاوكاره بۆ جێبه‌جێكردنى شێوازى خوێندنى ئه‌لیكترۆنى؟، ئه‌و به‌رپرسه‌ی زانكۆى گه‌رمیان رایگه‌یاند: له‌ده‌ستپێكى ئه‌مساڵى خوێندندا، له‌كۆى 29 به‌شى زانكۆكه‌مان، له 22 به‌شى زانستیدا پڕۆسه‌ى بۆڵۆنیامان جێبه‌جێكرد، پڕۆسه‌یه‌كه زیاتر پشت به‌بوارى ته‌كنه‌لۆجیاو سۆفتوێر ده‌به‌ستێت‌و هه‌ر ئه‌وكات 120 مامۆستا كه له‌قۆناغى یه‌كه‌مى زانكۆ وانه‌یان ده‌گوته‌وه، به‌شدارى پڕۆسه‌كه بوون، به‌وه‌ش تاڕاده‌یه‌كى زۆر گرفتیان له‌به‌كارهێنانى به‌رنامه پێویسته‌كان بۆ پراكتیزه‌كردنى خوێندنى ئه‌لیكترۆنى نه‌ماوه، ئه‌وه‌ش بۆ ئێمه كارئاسانیه‌كى زۆرباشه. هه‌ر له‌سه‌ر ژێرخانى ته‌كنه‌لۆجى له‌زانكۆى گه‌رمیان، چه‌ند ساڵێكه پڕۆسه‌كانى دڵنیایى جۆریمان به ئه‌لكیترۆنى كردوه، هه‌روه‌ها سیسته‌مى تۆمارى هاتن‌و نه‌هاتنى خوێندكاران له‌چه‌ند به‌شێك، كاریشمان بۆ به‌ئه‌لیكترۆنى ئه‌نجامدانى سیمینار و چالاكییه زانستیه‌كان كردوه‌و به‌رنامه‌شمان داناوه بوارى خوێندنى باڵا له‌زانكۆمان به‌ئه‌لیكترۆنى بكه‌ین.\nبه‌رهه‌مهێنانی ڤیدیۆی فێركاری\nد.یادگار عه‌لى ئاماژه‌ى به‌وه‌دا، ئه‌نجومه‌نى زانكۆى گه‌رمیان چوار كۆبوونه‌وه‌ى نائاسایى به‌شێوه‌ى ئۆنلاین ئه‌نجامداوه، هه‌موو پێشهات‌و ئه‌گه‌ره‌كانى بۆ قۆناغى داهاتوو تاوتوێكردوه، له‌به‌ر رۆشنایى راسپارده‌و بڕیارى ئه‌و كۆبوونه‌وانه‌ش ئه‌نجومه‌نى هه‌موو كۆلێجه‌كان كۆبوونه‌وه‌ى خۆیان كردوه، پاشانیش ئه‌نجومه‌نى زۆربه‌ى به‌شه‌كانى زانكۆ به‌شێوه‌ى ئۆنلاین كۆبوونه‌ته‌وه‌و سه‌رجه‌م ئاماده‌كارییه‌كانیان بۆ (خوێندنى ئه‌لیكترۆنى) تاوتوێكردوه.\nله‌سه‌ر ئه‌وه‌ى كه (ئایا له‌زانكۆى گه‌رمیان چ كارو ئاسانكارییه‌ك كراوه، بۆئه‌وه‌ى خوێندكاران بتوانن له‌ڕێگه‌ى (خوێندنى ئه‌لیكترۆنى – پاڵپشتیكار) وانه‌كان وه‌ربگرن‌و سوودمه‌ندبن؟)، ئه‌و وتى: “ئێمه كارمان له‌سه‌ر دروستكردن‌و به‌رهه‌مهێنانى چه‌ندین ڤیدیۆى فێركارى بۆ خوێندكاران كردوه، له‌ڕێگه‌یانه‌وه به‌شێوه‌یه‌كى زۆر ئاسان به‌كارهێنانى به‌رنامه‌كانى تایبه‌ت به خوێندنى ئه‌لیكترۆنى شیكراوه‌ته‌وه”.\nدنیایەک پرسیار لەبارەی کۆرۆناوە


له‌لایه‌ن: بنار ئه‌حمه‌د - به‌روار: 2021-05-25-17:47:00 - کۆدی بابەت: 47\nچیرۆکی مشک و شێرەکە - گرنگى وەفا و یارمەتیدان\nشێرى پاشاى دارستان لە بێشەکەى خۆیدا نوستبوو، بەڵام لە ناکاو بەخەبەر هات بەهۆى ئەوەى مشکێک کەوتە سەر یەکێک لە پێیەکانى. مشکەکەى گرت و بە گاڵتە پێکردنەوە پێى وت "مەگەر نازانیت کە پادشاى دارستان نوستوە؟ چۆن دەوێریت بچیتە بێشەکەیەوە؟ چۆن یارى ئەکەیت و ڕائەبوێرى و ناشترسیت؟" ، مشکەکە دەرکى بەوەکرد کە تازە چارەنوسى مردنە، بۆیە بۆ ئەوەى بەرگرى لە خۆى بکات وتى: "گەورەم سەرۆکى بەڕێز، من دەزانم تۆ چەند بەهێزیت. من مشکیکى زۆر بچوکم لە بەرامبەر هێز و دەسەڵاتى جەنابتان. سەرۆکێکى گەورە لە ئاستى ئەوەدا نییە کە مشکێکى بچوکى لاواز بکوژێت. من نابمە ژەمێکى باش بۆ تۆ، بەڵکو تۆ شایانى ئەوەیت کە مرۆڤێک یا گورگێکى قەڵەو یان ڕێویەک بخۆیت، داوات لێدەکەم لەبەر گەورەییت بەرم بدەیت".\nبە توڕەییەوە وتى "بۆچى وازت لێبهینم لە کاتێکدا منت لەخەو هەستاند؟ مردن کەمترین سزایە بۆ تۆ ... تا ببێتە پەند بۆ براکانیشت!" مشکەکە بەگریانەوە وتى: "پادشاى گەورەم هەموو ئاگادارى گەورەیى تۆن و دەزانن کە بچوکى من بە گەورەیى تۆ بەراورد ناکرێت من زۆر بچوک و لاوازم. بەزەیت پێمدا بێتەوە و ئەمجارە وازم لێبهێنە. وە بزانە گەورەم ڕەنگە تۆش پێویستیت بە من بێت!" شێرەکە بە پێکەنینەوە و بە گاڵتە پێکردنەوە وتى: "من پێویستم پێتە ئادەى چۆن یارمەتیم دەدەیت؟" مشکەکە زۆر شڵەژا، بەڵام وتى: "گەورەم پادشاى بەڕێز، وازم لێبهێنە و دڵنیابە ڕۆژێک پێویستیت بە لاوازى من دەبێت" شێرەکە مشکەکەى فڕێداو وتى "با ببینین چۆن پادشاى دارستان پێویستى بە گیاندارێکى وەک تۆ دەبێت" .\nمشکەکە ڕایکرد و دەیگوت: سوپاس پادشاى گەورەم، ئەگەر پێویستیت پێمبوو یەک نەڕە بکە و من لە خزمەتدا دەبم.\nدواى چەند ڕۆژیکى کەم شێرەکە کەوتە ژێر تۆڕى ڕاوچیەکى لێهاتوو، وە بە توندى نەڕاندى .\nهەموو گیاندارانى وشکانى لە ترسا پەشۆکابوون، بەڵام مشکەکە هەر کە گوێى لە نەڕەى شێرەکە بوو خێرا بەرەو دەنگەکە چوو.\nکاتێک کە گیاندارەکانى تر ئەمەیان بینی پرسیاریان لە مشکەکە کرد دەربارەى هۆکارى ڕاکردنەکەى بەرەو لاى دەنگى شێرەکە، ئەویش پێى وتن "ئەڕۆم تا بەرامبەر بەڵێنەکەم بەوەفا بم" مشکەکە ڕۆیشت بۆ لاى شێرەکە و بینی لە تۆڕەکەدا بەند بووە. مشکەکە دەستى کرد بە قرتاندنى تۆڕەکە بە هەموو توانایەکیەوە لەگەڵ ئەوەى ئەو کارە زۆر سەخت بوو، بەشێکى زۆرى تۆڕەکەى بڕى و شێرەکە لە تۆڕەکە هاتە دەرەوە و وتى : "ئێستا زانیم کە پادشاکان هەرچەند گەورە و بەهێز بن ناتوانن چێژ لە ژیان وەرگرن بە بێ یارمەتى بچوکەکان، هەموو بونەوەرێک پێویستى بە کەسانێک هەیە و ناتوانێت بە تەنها پشت بەخۆى ببەستێت".\nبابه‌ته په‌یوه‌ندیداره‌كان به : چیرۆکی مشک و شێرەکە


ستیڤ جۆبز - ویکیپیدیا، ئینسایکڵۆپیدیای ئازاد\nستیڤن پاوڵ جۆبز ناسراو بە ستێڤ جۆبز (Steve Jobs)، (ماوەی ژیان:٢٤ی شووباتی ١٩٥٥ تا ٥ی تشرینی یەکەمی ٢٠١١) داھێنەری ئەمریکی و کەسایەتیی ناسراو لە بواری تەکنۆلۆجیای زانیاریدا، لە ساڵی ١٩٥٥ لە دایک بووە، یەکێک بووە لە دامەزرێنەرانی کۆمپانیای ئەپڵ، لە ڕێکەوتی ٥ی تشرینی یەکەمی ساڵی ٢٠١١ دا بە نەخۆشی شێرپەنجە کۆچی دوایی کرد.\n٢٤ی شوباتی ١٩٥٥\nسان فرانسیسکۆ، کالیفۆرنیا، ئەمریکا\n٥ی تشرینی یەکەمی ساڵی ٢٠١١\n(تەمەن: ٥٦ ساڵە)\n٢.١ دوای مردن\nستیڤ جۆبز، لە ڕۆژی ٢٤ی مانگی شوباتی ساڵی ١٩٥٥ لە سانفڕانسیسکۆ لە دایکبووە و ھەر لە سەرەتای ژیانییەوە کێشەی تەندروستی ھەبووەو لە ساڵی ٢٠٠٤دا دوچاری جۆرێکی دەگمەنی شێرپەنجەی پەنکریاس ھاتووە و لە ساڵی ٢٠٠٩دا نەشتەرگەری چاندنی جگەری بۆ کراوە، لە سەرەتای ٢٠١١ەوە پشووی وەرگرتووەو لە ڕۆژی ٢٤ی مانگی ئابی ٢٠١١ دەستلەکارکێشانەوەی خۆی ڕاگەیاند لە پۆستەکەی وەک بەڕێوەبەری گشتیی کۆمپانیای ئەپڵ.\nوکی جۆبز بە‌ڕە‌گە‌ز عە‌رە‌ب و خە‌ڵکی سوریایە و ناوی عە‌بدولفە‌تاح جە‌ندە‌لیە، ئێستا باوکی جۆبز کە تە‌مە‌نی ٨٠ ساڵە و جێگری سە‌رۆکی ئە‌نجومە‌نی بە‌ڕێوە‌بە‌رایە‌تی ئوتێل و گازینۆی بۆمتاون لە شاری ڕینۆی ھە‌رێمی نیڤادا. لە ماوە‌ی ژیانیان دا ھە‌م ستیڤ و ھە‌م باوکی ناسنامە‌ی خۆیان شاردۆتە‌وە نە‌یان وتووە کە باوک و کوڕن. جە‌ندە‌لی باوکی ستیف لە ١٨ ساڵییە‌وە بۆ خوێندن لە سوریاوە چووە‌تە زانکۆی ئە‌مریکی لە لوبنان، لە گە‌ڵ ھاوڕێ قوتابییە‌کانیدا لە دژی دە‌سە‌ڵاتی بە‌شارە خوری خۆپیشاندانی کردووە، چونکە ناوبراو ویستویە‌تی زیاتر لە دە‌سە‌ڵات بمێنێتە‌وە. کە بارودۆخی سیاسی لوبنان تێک دە‌چێ، جە‌ندە‌لی دە‌چێ بۆ ئە‌مریکا و دە‌چێتە دانشگای کۆلۆمبیا بۆ خۆێندن، دوای ساڵێک دە‌چێتە دانشگای وسکسن و ھە‌ر لە‌و دانشگایە ماستە‌ر و دکتۆراش لە ئابوری و زانستە سیاسییە‌کان بە‌دە‌س دینی. جە‌ندە‌لی لە دانشگا ئافرە‌تێکی بە ڕە‌چە‌ڵە‌ک سویسری ئە‌ڵمانی دە‌ناسێ بە ناوی جوان کارول و پە‌یوە‌ندی دە‌گرن، بە‌ڵام کە ماڵی باوکی کچە دە‌زانن ڕازی نابن و جیایان دە‌کە‌نە‌وە. کە ستیڤ لە دایک دە‌بیت دایکی لە سان فرانسیسکۆ دە‌یدات بە ماڵێکی دە‌وڵە‌مە‌ند تا بە خێوی بکە‌ن، ئە‌وانە پاول و کلار جۆبز بوون کە ستیڤیان کرد بە کوڕی خۆیان. شایانی باسە ستیڤ لە باوکی خوشکێکی تری ھە‌یە بە‌ناوی مونا سیمبسۆن و نوسە‌رێکی گە‌ورە‌یە لە ئە‌مریکاو خاوە‌نی پێنج ڕۆمانی نایابە، بە‌ڵام ئە‌ویش بە‌دە‌ردی ستیڤ چووە و باوکی لە پێنج ساڵییە‌وە وازی لێھیناوە. جە‌ندە‌لی تە‌نھا یە‌ک جار وتویە‌تی کوڕێکم ھە‌یە بە‌ناوی ستیڤ، ئە‌ویش لە چاوپێکە‌وتنێکدا لە گە‌ڵ ڕۆژنامە‌ی لاس فیغاس سە‌ن لە نیسانی ئە‌مساڵدا. ستیڤ جۆبز خۆی لە ٩١ خێزانی لە‌گە‌ڵ لۆرین بویڵپێکە‌وە ناوە وسێ منداڵیان ھە‌یە. ستیڤیش خۆی لە گە‌ڵ ئافرە‌تیکی تر پە‌یوە‌ندی ھە‌بووە‌بە‌ناوی کرستیان برینان و کچێکی لێ بووە ودانی پێدا نە‌ناوە لە سە‌رە‌تادا، بە‌ڵام دواتر دانی پێدا ناوە و ناوی لیزایە. ستیڤ جۆبز دە‌ڵێ"ھە‌ندێ جار ژیان سە‌رت دە‌کێشێ بە بە‌ردێکدا بە‌ڵام نابی بێ ھیوا بیت"\nدوای مردنی ستیڤ جۆبز چەند کەسێ ھاتنە دوان ئەوانیش:\nباراک ئۆباما «ستیڤ یە‌کیک بوو لە گە‌ورە‌ترین داھینە‌رە ئە‌مریکییە‌کان، ئە‌و زۆر ئازا بوو، ئە‌و بە شێوزاێکی جیا بیردەکردە‌وە، ئە‌و بوێر بوو و وە باوە‌ڕی ھە‌بوو کە دە‌توانی جیھان بگۆڕێ وە ئە‌وە‌ندە‌ش لێھاتوو بوو دە‌یتوانی ئە‌و کارە بکات»\nبیل گەیتس «کاریگە‌ری جۆبز گە‌ورە‌یە لە سە‌ر جیھان و نە‌وە‌کانی داھاتوویش ھە‌ست بە‌و کاریگە‌رییە دە‌کە‌ن»\nسە‌رۆکی کۆمە‌ڵە‌ی واڵت دیزنی ڕۆبیرت ئاغر «دونیا کە‌سایە‌تییە‌کی کە‌م وێنە‌ی لە‌دە‌ستدا»\n^ "وازھێنانی ستیڤ" Archived ٢٠ی کانوونی دووەمی ٢٠١٣, لە وەیبەک مەشین.\n^ "Apple Resignation Letter"\nکۆمپانیای ئەپڵ داھێنەرێکی لە دەست دا\nھە‌ندێ لایە‌نی شارە‌وە‌ی ژیانی ستیڤ جۆبز|ماڵپەڕی کوردئایتی گرووپ\nوەرگیراو لە «https://ckb.wikipedia.org/w/index.php?title=ستیڤ_جۆبز&oldid=706071»\nدواجار لە ١٥:١٦ی ٧ی ئابی ٢٠٢٠ دەستکاری کراوە\nئەم پەڕەیە دواجار لە ١٥:١٦ی ٧ی ئابی ٢٠٢٠ نوێ کراوەتەوە.


دوانزە ملیۆن نه‌خوێنده‌وار له عێراق هه‌یه – Esta News\nدوانزە ملیۆن نه‌خوێنده‌وار له عێراق هه‌یه\nئـــا : بێــســتون لـــەتــیــف – ئێستانــیــوز\nئه‌ندامێكی یه‌كێـتی مامۆستایانی عێراق رایگه‌یاند، له‌لایه‌ن رێكخراوی نه‌ته‌وه‌یه‌كگرتوه‌كانه‌وه ئاگاداركراونه‌ته‌وه كه 12 ملیۆن نه‌خوێنده‌وار له‌سه‌رتاسه‌ری عێراقدا هه‌یه و پێویستیان به فێركردن هه‌یه.\nلەمبارەیەوە ناسر كه‌عبی ئه‌ندامی یه‌كێتی مامۆستایان رایگه‌یاندووە: نه‌ته‌وه یه‌كگرتوه‌كان پێی ڕاگه‌یاندین كه 12 ملیۆن كه‌س له عێراقدا هه‌ن خوێنده‌واریان نییه پێویستیان به فێركردن هه‌یه”.\nوتویەتیشی: “له‌لایه‌ن حكومه‌ته‌وه هیچ بڕه پاره‌یه‌ك ته‌رخان نه‌كراوه تا ده‌ست به‌فێركردنی ئه‌و كه‌سانه بكرێت كه له عێراقدا خوێنه‌واریان نییه، به‌جۆرێكیشه دۆخه‌كه كه عێراق به‌ره‌و نه‌خوێنده‌واری ده‌ڕوات نه‌ك خوێنده‌واری”.\nلای خۆیەوە عه‌لا حه‌لبوسی سه‌رۆكی ده‌زگای جێبه‌جێكاری خوێنده‌واری له عێراق رایگه‌یاندوه: ژماره‌ی نه‌خوێنده‌واران له عێراق ته‌واو نییه و ئامارێكی دروست له‌به‌رده‌ستدا نییه، چونكه ئێمه پشت به ئاماره‌كانی فه‌رمانگه‌ی ناوه‌ندیی ئاماری وه‌زاره‌تی پلاندانان ده‌به‌ستین”.\nئەوەشی خستۆتەروو: “له‌رابردودا ده‌ستمان به فێركردنی ئه‌و كه‌سانه كردوه كه هیچ خوێنده‌واریه‌كیان نییه و تا ئێستا نۆ گروپمان فێركردوه و له‌گه‌ڵ گروپی ده‌یه‌مداین، یه‌كێك له كێشه‌كانیش كه‌می بینای خوێندن بوه، به‌ڵام ئه‌و رێكه‌وتنه‌ی له‌گه‌ڵ چین كراوه بۆ دروستكردنی بینای خوێندنگه، ئه‌و كێشه‌یه‌ش چاره‌سه‌ر ده‌بێت”.


بارزانی لەسەر ڕیفراندۆم پەیامێكی بڵاوكردەوە – تۆڕی میدیایی خەڵک\n2020/06/07 - 4:23 PM\nسەرۆكی پارتی دیموكراتی كوردستان سەبارەت بە ساڵیادی بڕیاری ڕیفراندۆم پەیامێكی بڵاوكردەوە و ڕایگەیاند، ئەم بڕیارە دەستكەوتێكی گرانبەها بوو بۆ هەموو هاووڵاتیانی كوردستان.\nمەسعود بارزانی، سەرۆكی پارتی دیموكراتی كوردستان و سەرۆكی پێشووی ئەنجوومەنی باڵای ڕیفراندۆم لە پەیامەكەیدا ئاماژەی بەوەكردووە، لە 7ـی حوزەیرانی 2017ـدا لایەنە سیاسییەكانی هەرێمی كوردستان بە كۆدەنگی بڕیاریان لەسەر ڕیفراندۆم دا بۆ ئەوەی گەلی كوردستان بتوانێ لە ڕێگەیەكی ئاشتییانە دەنگ و ویستی خۆی بە جیهانیان بگەیەنێت.\nئەمڕۆ یادی ڕۆژێكی مێژووییە لە ژیانی سیاسیی گەلی كوردستان.\nلە 7ـی حوزەیرانی 2017ـدا لایەنە سیاسییەكانی هەرێمی كوردستان بە كۆدەنگی بڕیاریان لەسەر ڕیفراندۆم دا بۆ ئەوەی گەلی كوردستان بتوانێ لە ڕێگەیەكی یٔاشتییانە دەنگ و ویستی خۆی بە جیهانیان بگەیێنێت.\nئەم بڕیارە دەستكەوتێكی گرانبەها بوو بۆ هەموو هاووڵاتیانی كوردستان و شانازییش بۆ هەموو ئەو لایەنانەی كە بەشدار بوون لە دەركردنی ئەو بڕیارە و لێشی پەشێمان نەبوونەوە.\nلەم یادەدا پێزانینم بۆ ڕۆڵ و ماندووبوونی سەرجەم تێكۆشەر و ئازادیخواز و نیشتیمانپەروەرانی كوردستان هەیە و، هەزاران سڵاو لە ڕۆحی پاكی شەهیدانی كوردستان و هەموو شەهیدانی ڕێگەی ئازادی.\nكەسێكی دیكە لە سلێمانی بە كۆرۆنا گیانی لەدەستدا


به ئاماده‌بوونی سه‌رۆك و جێگر و سه‌رجه‌م ئه‌ندامه‌كانی، یه‌كێتی تۆپی پێی كوردستان كۆبوونه‌وه‌ی ئاسایی خۆی ئه‌نجامدا و، ئه‌م بڕیار و راسپاردانه‌ی ده‌ركرد:\n1- كۆبوونه‌وه‌ی هونه‌ری له‌گه‌ڵ نوێنه‌رانی هه‌ر چوار یانه سه‌ركه‌وتووه‌كه‌ی قۆناغی چوارگۆشه‌ی زێرینی خولی نایابی فوتساڵی كچانی كوردستان (زێره‌ڤانی، ئه‌فرۆده‌یت، چۆمان و سیروانی نوێ) ئه‌نجامدرا، ئه‌م بڕیارانه درا:\n• یارییه‌كانی به شێوازی یه‌ك دۆڕان به دوو یاری (چوون و هاتن) به‌مشێوه‌یه‌ی خواره‌وه به‌رێوه ده‌چێت.\nچۆمان × زێره‌ڤانی (هۆڵی چۆمان).\nئه‌فرۆده‌یت × سیروانی نوێ (هۆڵی ئه‌فرۆده‌یت).\n• سڕینه‌وه‌ی سه‌رجه‌م كارته زه‌رد و سووره‌كانی یاریزانان.\n• زیادكردنی یاریزان له‌سه‌ر لیستی ناوی یاریزانان ناكرێت.\n• یاری كۆتایی له شاری سلێمانی ئه‌نجام ده‌درێت.\n• رۆژی شه‌ممه 13/7/2019 یارییه‌كان ئه‌نجام ده‌درێت.\n2- كۆبوونه‌وه‌ی هونه‌ری له‌گه‌ڵ نوێنه‌رانی تیپی تازه‌پێگه‌یشتووانی یانه پله‌یه‌كه‌كانی كوردستان ئه‌نجامدرا، ئه‌م بڕیارانه درا:\n• خوله‌كه به به‌شداری 12 یانه به‌رێوه ده‌چێت و هه‌ر گرووپێك شه‌ش یانه له خۆ ده‌گرێت:\nگرووپی یه‌كه‌م: (دووبز، ئاڵتون كۆپری، بابه‌گوڕگوڕ، هێرش، خاك و پیشه‌سازی).\nگرووپی دووه‌م: (پێنجوێن، شۆریجه، بابان، سلێمانی، چه‌مچه‌ماڵ و گازی باكوور).\n• خوله‌كه به شێوازی خول به یه‌ك قۆناغ ئه‌نجام ده‌درێت.\n• له هه‌ر گرووپێك دوو یانه بۆ قۆناغی دووه‌م سه‌رده‌كه‌وێت.\n• سێ یانه بۆ خولی نایابی تازه‌پێگه‌یشتووانی كوردستان بۆ وه‌رزی 2019/2020 سه‌رده‌كه‌وێت.\n• یارییه‌كان رۆژی دووشه‌ممه 5/8/2019 به‌رێوه ده‌چێت.\n• دواین كات بۆ پێشكه‌شكردنی لیستی ناوی یاریزانان (كشوفات) رۆژی شه‌ممه 20/7/2019 ده‌بێت.\n3- له یاری نێوان سه‌یدسادق و رزگاری له خولی پله‌یه‌كی لاوانی كوردستان، به هۆی كه‌مته‌رخه‌می یانه‌ی سه‌یدسادق له ئاماده‌كردنی ژووری جلگۆڕینی یاریزانان تیپی میوان، داوا له یانه‌ی سه‌یدسادق ده‌كه‌ین بۆ یارییه‌كانی داهاتوو به جوانترین و پاكترین شێوه (W.C) و ژووری جلگۆڕینی یاریزانان و سه‌رپه‌رشتیاری یاری و ناوبژیوانان ئاماده بكات.\n4- به هۆی كه‌مته‌رخه‌می له لایه‌ن سه‌رپه‌رشتیاری یاری نێوان سه‌یدسادق و رزگاری (حوسێن محه‌ممه‌د) له خولی پله‌یه‌كی لاوانی كوردستان، به هۆی نه‌بوونی لۆگۆی یه‌كێتی تۆپی پێی كوردستان له‌سه‌ر درێسی یاریزانانی یانه‌ی سه‌یدسادق، بڕیاردرا به راگرتنی ناوبراو بۆ ماوه‌ی دوو هه‌فته له سه‌رپه‌رشتیاری یارییه‌كان.\n5- ئاگاداری تیپی لاوانی یانه‌ی سه‌یدسادق ده‌كه‌ینه‌وه، پێویسته لۆگۆی یه‌كێتییه‌كه‌مان له‌سه‌ر قۆڵی لای ڕاستی درێسی یاریزانان به روونی هه‌بێت و دیار بێت.


📝 نامەيەکی دەستنوسی هێمن موکريانی بۆ مومتاز حەيدەری | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nنامه‌ى هێمن موكريانى\nئەم نامەيە هێمن موکريانیهێمن موکريانی شاعيری گەورەی کورد بۆ مومتاز حەيدەریمومتاز حەيدەری نوسەر و رۆژنامەنوسی کورد ناردويەتی ساڵی 1972ز.\n➕ ئەم بابەتە لەلایەن: (ئاراس ئیلنجاغی)ەوە لە: Oct 24 2018 9:51AM تۆمارکراوە\n👌 ئەم بابەتە لەلایەن: (سەریاس ئەحمەد)ەوە لە: Oct 24 2018 7:47PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (سەریاس ئەحمەد)ەوە لە: Oct 24 2018 7:47PM باشترکراوە\n📷 فایلی وێنە 1.0.1 84 KB Oct 24 2018 9:52AM ئاراس ئیلنجاغی\n🔣 هۆنراوەیەکی بڵاونەکراوەی هێمن موکریانی (دوژمنی جوان) | 🏷 پۆل: هەمەجۆرە | زمانی بابەت: 🏳 کوردیی ناوەڕاست | 👁🗨\nهۆنراوەیەکی بڵاونەکراوەی هێمن موکریانی (دوژمنی جوان)\nلەنێو گوڵان دانیشت و وون بوو لە من\nئەو گوڵانەم لێ بوونە دێو و دوژمن\nلێقەومانت گەیشتۆتە ئەوپەڕی\nشتی جوانیش بۆتە دوژمنت هێمن\nبولبولی چی، پەروانەی چی، من ئیسانم\nمنم مانای خۆشەویستی دەزانم\nئەم دەناڵێ ئەو دەسوتێ بڕاوە\nمن دەمێنم من توشی دەرد و ژانم\n➕ ئەم بابەتە لەلایەن: (هاوڕێ باخەوان)ەوە لە: Jan 9 2016 1:34PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Jan 9 2016 1:36PM باشترکراوە\n👫 هێمن موکریانی | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nهێمن لە شەوی 4 لەسەر 5 ی مانگی مەیی ساڵی 1921 لە گوندی لاچینلاچین-ی نزیک شاری مەهابادمەهاباد لەدایکبووە.\nچوار ساڵ لە خانەقا دەخوێنێت، لەوێ چاو و گوێی دەکرێتەوە. لەگەڵ زۆر کەس دەبێتە دۆست و ئاشناو گەلێک کەسی رووناکبیرو تێکۆشەرو شاعیر دەناسێت و بە دیداریان شاد دەبێت.\nپاشان باوکی دەینێرێت بۆ گوندی کولیجەکولیجە و لەوێ لای مامۆستا مەلا ئەحمەدی فەوزی درێژە بە خوێندن دەدات. ساڵ و نیوێکیش لای فەوزی دەخوێنێت و لەوەوە شارەزایی لە زمانو ئەدەبی کوردیدا پەیدا دەکات و هەستی شاعیریی چەکەرە دەکات. فەوزی خۆشەویستیی نیشتمانو نەتەوە لە ناخیدا دەچێنێت.\nوردەوردە هاتوچۆی مەهاباد دەکات و لەگەڵ کۆمەڵە لاوێکی هوشیار و ئازادیخواز دەبێتە هاوڕێ. ئەو لاوانە کتێبو گۆڤار و رۆژنامەی کوردییان گیردەکەوێت و بۆ خوێندنەوە دەیاندەن بە هێمن-یش.\nڕۆژی پێنج شەممه، 24-08-1941 لە کێڵگەکەی خۆیان دەبێت لەپڕێکدا دوو فڕۆکە پەیدا دەبنو بەیاننامە فڕێدەدەنە خوارێ. کاتێک هێمن دانەیەکی لەو بەیاننامەیە دەستدەکەوێت و دەیخوێنێتەوە، دەبینێت بە زمانی کوردی نووسراوە. ئیدی لەخۆشییاندا شاگەشکە دەبێت. لە ناوەرۆکی بەیاننامەکەوە ئەوەی بۆ رووندەبێتەوە کە فڕۆکەکان هی دەوڵەتی سۆڤییەت بوونو مەبەستیشیان لە بڵاوکردنەوەی ئەو بەیاننامەیە ئەوەیە کە بە خەڵکی کوردستان رابگەیەنن لەشکری سوور هاتوەتە خاکی ئێرانەوەو وا بەرەو ناوچەکانی کوردستان بەڕێوەیەو با خەڵکی کوردستان بە هێزی داگیرکەریان نەزاننو وەک هێزێکی رزگارکەر پێشوازییان لێبکەن.\nئیدی یەکێتی سۆڤێت ناوچەکانی سەرووی ئێرانو دەوڵەتی بریتانیاش ناوچەکانی خواروو و ناوەڕاستی ئێران دەخەنە ژێر کۆنترۆڵی خۆیانەوە.\nڕۆژی یەکشەممه، 1942-08-16 دەستەیەک لە کەسە رووناکبیرو چالاکەکانی شاری مەهاباد کۆمەڵەی ' ژ. ک، (کۆمەڵەی ژیانەوەی کوردستان) دادەمەزرێنن و حسێن فروهەر بە سەرۆکی کۆمەڵە هەڵدەبژێرن.\nڕۆژی 1946.12.17 سوپای داگیرکەری ئێران دەگەڕێتەوە شاری مەهابادو شارو گوندە ئازادکراوەکانی دیکەو وەک پیشەی هەمیشەیی خۆی دەست بە گرتنو راونانی تێکۆشەرانو روناکبیران دەکاتەوە.\nڕۆژی 1947.03.31 لە کاتێکدا کە هێمن لە ماڵی خۆی خەریکی کتێب خوێندنەوە دەبێت، هەواڵ لە گوندەکەیاندا بڵاودەبێتەوە کە قازی محەمەدو سەدری برایو محەمەد حسێن-ی ئامۆزای، لە مەهاباد لەسێدارە دراون. ئەو رووداوە دڵتەزێنە کار لە ناخی هێمن دەکات و ناسۆرێکی گەورە لە دڵیدا دروستدەکات. سێ رۆژ دواتر له1947.04.03دا هێمن لەگەڵ کەسێکی هەژار و تێکۆشەری هاوڕێیدا بەرەو شارۆچکەی قەڵادزێقەڵادزێ بەڕێدەکەون. کاتێک هێمن دەگاتە ناو قەڵادزێ، دەمودەست پۆلیس دەیگرێت. دوو کەس بەبێ ئەوەی هێمن بناسن بۆی تێدەکەونو لەچنگی پۆلیس رزگاریدەکەن. یەکێک لەو دوو کەسانە مەلایەک دەبێت، هێمن دەباتە لای خۆیو ماوەیەک وانەی پێدەڵێتەوەو لای خۆی دەیپارێزێت.\nڕۆژی 1949-02-04 حەمەڕەزا شا بەشداریی لە یادی دامەزراندنی دانشگای حقوق لە تاران دەکات. لە ناوەختێکدا لاوێک بە ناوی ناسر فەخرارایی شا دەداتە بەر گوللەو برینداری دەکات. هاوکات پاسەوانەکانی شا دەستڕێژ لەو لاوە دەکەنو بە سەختیی برینداری دەکەنو پاش چەند سەعات دەمرێت. هەر ئەو رۆژە بە ئاشکرا حزبی تودەی ئێران تاوانبار دەکرێت و شاڵاوی گرتنو راونانی رابەرانو ئەندامانی ئەو حزبە لە سەرتاسەری ئێراندا دەستپێدەکات.\nسەرەنجام دەستەیەک لەو لاوە تێکۆشەرانە بۆچوونەکەی هێمن دەسەلمێننو بڕیادەدەن کە دەست بە دەرکردنەوەی رۆژنامەی کوردستان بکەن. بەڵام بەر لەوەی کە ئەوان یەکەم هەنگاو بنێن، رۆژی 1953.08.19 کۆمەڵێک ئەفسەر بە پاڵپشتیی ئەمریکا و بریتانیا کودەتایەک لە دژی حکومەتی دوکتۆر موسەدیق بەرپادەکەن و جارێکی دیکە حەمەڕەزا شا بۆسەر حوکم دەگێڕنەوە. بە گەڕانەوەی حکومەتی شا، گرتنو راونانی ئازادیخوازان دەستپێدەکاتەوە. هێمن وەک سەدان لاوی تێکۆشەری کورد جارێکی دیکە خۆی دەشارێتەوە. پاشان هەر چۆنێک بێت دەچێتەوە نێو ماڵومنداڵی خۆی. بەڵام هەمیشە لەژێر چاودیریی پۆلیسدا دەبێت و گەلێک جار ئەمسەرو ئەوسەری پێدەکەن. هەر لەو ساڵانەدا دوچاری نائومێدیو رەشبینیی دەبێت و ماوەی چەند ساڵ پێوەی دەتلێتەوە. ئەوەش وای لێدەکات کە هێز و توانای دەربڕین و شیعر نووسینی نەمێنێت و ژیانێکی گۆشەگیرانە بۆخۆی هەڵبژێرێت.\nڕۆژی 1973.09.22 کۆنگرەی سێیەمی حزبی دیموکرات لە شاری بەغداد دەبەسترێت. سەرەتا هێمن وەک بەتەمەنترین ئەندامی بەشدار لەو کۆنگرەیەدا وتارێکی بەنرخ دەخوێنێتەوە. پاشتریش لە کاروبارەکانی کۆنگرەکەدا چالاکانە بەشداریی دەکات. لە کۆتایی کۆنگرەکەیشدا بە ئەندامی کۆمیتەی ناوەندی هەڵدەبژێردرێت.\nکۆتایی ساڵی 1973 دەست بە نووسینەوەی بیرەوەرییەکانی دەکات و بەشێکی لێدەخاتە سەر کاغەز. لە 1974-01-24دا لە نووسینەوەی بیرەوەرییەکانی دەبێتەوە. پاشان دکتۆر عەبدولڕەحمان قاسملوو شیعرەکانی دەخوێنێتەوەو لێکۆڵینەوەیەکی کورت و شایستە دەربارەی ناوەرۆکی شیعرەکانی دەنووسێت. ئیتر هەموو ئەمانە پێکەوە لە هاوینی ساڵی 1974دا لە کتێبێکدا بە ناوی تاریک و روون چاپدەکرێن و دەخرێنە بەردەستی خوێنەرانی کورد. کتێبی تاریک و روون لەلایەن لاوان و رووناکبیرانەوە دەقۆزرێتەوەو وەک دیارییەکی بەنرخ دەیخوێننەوەو وتووێژی لەسەر دەکەن. هاوکات چەند نووسەر و شاعیر بیروڕای خۆیان دەربارەی دەنووسنو مشتومڕێکی گەرم دەخوڵقێنێت.\nڕۆژی 1979.02.18 لە ئۆردوگای بەستەسێنی نزیک قەڵادزێ لە ماڵی دۆستێک دەمێننەوە. بۆ شەوەکەی بەرەو سەردەشتسەردەشت دەکەونەڕێ. رۆژی 1979.02.20 دەگەنە سەردەشت و لەگەڵ پێشوازییەکی گەرمدا لە ماڵی چەند دۆست و ناسیاو دەمێنێتەوە. هاوکات تەلەفۆن بۆ مەهاباد دەکەنو هەواڵی گەڕانەوەی هێمن بە کەسوکاریو خەڵکی مەهاباد رادەگەیەنن.\nڕۆژی 1980.02.19 لە شاری مەهاباد چوارەمین کۆنگرەی حزبی دیموکراتی دەبەسترێت. هێمن لەو کۆنگرەیەدا بەشداریی دەکات. لە کۆتایی کۆنگرەکەدا بە ئەندامی کۆمیتەی راگەیاندنی حزب هەڵدەبژێردرێت، زۆر نابات هێمن بڕیار دەدات کە خۆ لە کاری حزبایەتی بدزێتەوەو لە بواری ئەدەب و نووسیندا خزمەتی نەتەوەکەی بکات.\nبەدرێژایی ساڵانی 1879-1986 هێمن لە زۆربەی کۆڕ و کۆبوونەوە و بۆنەکاندا لە شارەکانی سنەسنە، کرماشانکرماشان، ورمێورمێو مەهاباد...دا چالاکانە بەشداریی دەکات و بە شیعرو وتاری جوان ئەو بۆنانە رازاوە دەکات. سەرەتای ساڵی 1983 لەگەڵ چەند شاعیرو نووسەردا وتووێژ دەکات و پێیان دەڵێت با بە هەموومان هەوڵبدەین دەزگایەکی چاپەمەنی ساز بکەینو گۆڤارو رۆژنامەو کتێبی کوردیی تیا چاپبکەین.\nهەر بۆ ئەو مەبەستە لەگەڵ چەندین کاربەدەستی حکومەتی ئێراندا قسەوباس دەکات و هەوڵدەدات کە رەزامەندیی ئەوان بەدەستبێنێت. ئەم وتووێژو هەوڵانە درێژەدەکێشێنو حکومەتی ئێران بە بیانووی جۆراوجۆر داواکەیان رەتدەکاتەوە. بەڵام هێمنو هاوکارەکانی کۆڵنادەن تا سەرەنجام بە ئیمکاناتێکی کەمەوە بنکەیەک بە ناوی ناوەندی بڵاوکردنەوەی فەرهەنگ و ئەدەبی کوردی- ئینتیشاراتی صلاح الدینی ئەییووبی لە ورمێ دادەمەزرێنن و گۆڤارێک بە ناوی سروە دەردەکەن. هەتاکو هێمن خۆی لە ژیاندا دەبێت، چوار ژمارە لەو گۆڤارە دەردەکەن. پاشتریش کەریمی قەیومی و چەند نووسەر و شاعیری دڵسۆز لەسەر دەرکردنی سروە بەردەوام دەبن. ئینجا دەست بە چاپکردنی هەندێک کتێب دەکەن و وردەوردە کارەکانیان گەشەپێدەدەن و بەنیاز دەبن زیاتریش گەورەو فراوانی بکەن. بەڵام لەگەرمەی کارکردنیاندا شەوی 18 لەسەر 1986-04-19 لە شاری ورمێ هێمن کۆچی دوایی دەکات. بەرەبەیانی رۆژی شەممە 1986-04-19 تەرمەکەی بەرەو مەهاباد بەڕێدەکرێت. پاشنیوەڕۆی هەمان رۆژ لە مەراسیمێکی پڕشکۆدا و لەنێو ئاپۆرەی جەماوەردا لە گۆڕستانی بوداق سوڵتان بەخاک دەسپێردێت.\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Apr 19 2020 12:26AM باشترکراوە\n👁 ئەم بابەتە 65,231 جار بینراوە\n📚 فایلی پەیوەندیدار: 95\n6. 👁 نامەیەکی هێمن بۆ سەید تاهیر هاشمی\n1. 👁 بارگەی یاران، بەرگی یەکەم\n2. 👁 تاریک و روون\n3. 👁 توحفەی موزەفەرییە - بەزمانی کوردیی موکری\n4. 👁 چەپکێ گوڵ چەپکێ نێرگز\n5. 👁 دیاریی بۆ مام هێمن: پەخشانە هۆنراوە\n6. 👁 رۆمانسیزم لە شیعری هێمن و محەمەد نووری دا\n7. 👁 رێزی نان بگرن؛ کۆمەڵە بەرهەمێکی بڵاو کراوەیە\n8. 👁 سەرجەم بەرهەمەکانی مامۆستا هێمن\n9. 👁 لەماتەمینی هێمندا؛ چەند دەقێکی شین و لاواندنەوە\n10. 👁 لەیادی ئەستێرەیەکی پرشنگداری ئاسمانی هونەری کوردەواری، شاعیری نیشتمانپەروەر مامۆستا هێمن\n11. 👁 مامۆستا هێمن و نامە و کۆمێنتەکانی\n12. 👁 مامۆستا هێمن؛ رێبواری عەشق و ئازادی\n13. 👁 ناڵەی جودایی بە پێی دەنگ و دەسنووسی شاعیر هێمن\n14. 👁 هیمن ستارەای درخشان در اسمان ادبیات معاصر کرد\n15. 👁 هێمن - بیر و هەڵوێست و شیعر\n16. 👁 هێمن دەربارەی ناوەرۆکی سیاسی و کۆمەلایەتی شیعرەکانی\n17. 👁 هێمن و بۆنی غەریبی\n18. 👁 هێمن و سازی ناساز بەرگی1\n19. 👁 هێمن و سازی ناساز بەرگی2\n20. 👁 هەواری خاڵی\n21. 👁 هەڵبەستی سووڕی دەوران\n22. 👁 کاریگەرییەکانی مەولانای رۆمی لەسەر (ناڵەی جودایی)ی مام هێمن\n23. 👁 یادی هێمن\n1. 👁 هێمن؛ سازی ناساز\n1. 👁 ئیحسان فوئاد و هێمن و جەماڵ خەزنەدار\n2. 👁 پێشەوا قازی محەمەد، هەژار و هێمن\n3. 👁 پێشەوا، نانەوازادە، هەژار و هێمن لە تەورێز\n4. 👁 حه قیقی و هیمن\n5. 👁 حەقیقی و هێمن له کۆڕێکی شێعریدا\n6. 👁 رەسووڵی پێشنەماز و هێمن کە بۆ شانۆی خەج و سیامەند بانگهێشت کرابوون\n7. 👁 زاهیر عەبدوڵڵا و هێمن\n8. 👁 سەعید یەحیا، هێمن و عەبدولخالق مەعروف\n9. 👁 سەید رەسوڵی بابی گەورە، عەبدوڵڵا حەسەن زادە، هێمن، مەلا رەسوڵی پێشنماز و حەسەنی رستگار\n10. 👁 سەیدیان، هێمن و سمایل سەیدیان\n11. 👁 شێخ حەسەن شێخەلئیسلام - باوکی مامۆستا هێمن\n12. 👁 شێخ عەبدوڵڵا ئەفەندی، شێخولئیسلام (باوکی هێمن) و برایم خانی عەلیار\n13. 👁 فاروق کەیخوسرەوی، هێمن، مستەفا و هەژار، لە مەهاباد\n14. 👁 قاسملۆ، هێمن و موهەندیس قاسملۆ\n15. 👁 گۆڕی هێمن مەهابادی\n16. 👁 گەرانەوەی هێمن بۆ شاری مهاباد - 1979\n17. 👁 مام هێمنی شاعیر و ئەرخەوان و خالید ڕەسوڵ لە گەڕەکی سابونکەران 06-03-1976\n18. 👁 مامۆستا هێمن و حەمە جەزا\n19. 👁 مامۆستا هێمن و د.قاسملوو لە کۆنگرەی 4 حیزبی دێموکراتدا\n20. 👁 مامۆستا هێمن و قازی خزری\n21. 👁 مامۆستا هێمن و هەندێ لە خزمانی\n22. 👁 مەلا رەسوڵ پێشنماز... کەریم حەداد... هێمن\n23. 👁 مەهدی ئومێد، هێمن و رەهبەر جەلال\n24. 👁 نەجمەی غوڵامی، ناسری رەزای و هێمن\n25. 👁 هێمن لە بەردەم تۆمارگای هێمن لە هەولێر\n26. 👁 هێمن لە تەورێز\n27. 👁 هێمن لەناو جەماوەری رۆژهەڵات\n28. 👁 هێمن و ئازاد دڵزار\n29. 👁 هێمن و ئەحمەد سالار\n30. 👁 هێمن و ئەنوەر قەرەداغی\n31. 👁 هێمن و خاتوو ئایشێی هاوسەری\n32. 👁 هێمن و سە‌ید ناکام\n33. 👁 هێمن و شێرکۆ بێکەس\n34. 👁 هێمن و مستەفا دادار\n35. 👁 هێمن، پێشەوا و هەژار\n36. 👁 هێمن، حاجی حاجی برایم و خالید حیسامی\n37. 👁 هێمن، شەهید حاجی مستەفا حاجی ئەحمەد خدرانی و مەلا رەسوڵی پێشنماز\n38. 👁 هێمن، غەنی بلوریان، دوکتور قاسملوو، قادر دەباغی، ؟، مەلا ئەحمەدی فەرهەنگ و خەجیجی حەمەدە\n39. 👁 هێمن، فاروق خانی کەیخوسرەوی و هەژار\n40. 👁 هێمن، محەمەد ساڵح دیلان، ئیحسان فوئاد، محەمەد مەولود مەم و مارف خەزنەدار\n41. 👁 هێمن، مەلا رەسوڵی پێشنماز، ئەحلام مەنسور و...\n42. 👁 هێمن٬ کەریمی حیسامی و هادوین شەتەوی\n43. 👁 هێمنی شاعیر و کۆمەڵێک خوێندکاری زانکۆی سلێمانی ساڵی 1976 لە سلێمانی\n44. 👁 هەژار، دەشتی، هێمن و فەڕەنسۆ هەریری\n45. 👁 وێنەی ڕۆژنامەنووسێکی ئەمریکی لەگەڵ مامۆستا هێمن و چەند کەسایەتییەکی تری کورد لە مەهاباد 1946\n46. 👁 وێنەیەکی جیاوازی هێمن\n47. 👁 وێنەیەکی دەگمەنی مێژوویی (هێمن، هێدی، هەژار و فایەق ساواش)\n48. 👁 وێنەیەکی دەگمەنی هێمنی موکریانی دەدۆزرێتەوە\n49. 👁 وێنەیەکی هێمن موکریانی لە شاری سەردەشت لە ساڵی 1978\n50. 👁 کامەران موکری و هێمن و شێرکۆ بێکەس\n51. 👁 کاکەمەم بۆتانی، هێمن و سەعدوڵڵا پەرۆش\n52. 👁 کۆچکردوو کەریم حەداد و مامۆستا هێمن\n2. 👁 سەروای چی بکەم؟ هێمن\n3. 👁 هێمن لە زاری هەژارەوە لە کتێبی چێشتی مجێور دا\n4. 👁 ڕەوەز ورد نا بێ\n5. 👁 کە مرد لەیلا خەبەریان دا بە مەجنوون: ئیتر دنیا لە بەر چاوی نەما ڕوون\n📷 وێنەیەکی هێمن موکریانی لە شاری سەردەشت لە ساڵی 1978 | 🏷 پۆل: وێنە و پێناس | زمانی بابەت: 🏳 کوردیی ناوەڕاست | 👁🗨\nوێنەیەکی هێمن موکریانی لە شاری سەردەشت لە ساڵی 1978\nوێنەیەکی هێمن لە شاری سەردەشت لە ساڵی 1357ی هەتاوی.\nلە ڕاستەوە: کەریم حەداد، کەریم شافێعی و هێمن.\nتێبینی: ئەو وێنەیە لەلایەن فەرەیدوون حەکیمزادە پارێزراوە و لە حەسەن قازی یەوە وەرگیراوە.\n➕ ئەم بابەتە لەلایەن: (مانو بەرزنجی)ەوە لە: Oct 24 2018 9:39AM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Oct 29 2018 8:37AM باشترکراوە\n📷 فایلی وێنە 1.0.1 96 KB Oct 24 2018 9:39AM مانو بەرزنجی


هەولێر - كەركوك.. له پێكدادانی 2 ته‌نكه‌ردا 2 كه‌س گیانیان له‌ده‌ستدا\nبه‌رپرسێكی پارتی بۆ قوباد تاڵه‌بانی: كه‌تنی گه‌وره، خیانه‌تی 16 ئۆكتۆبه‌ره\nقەسرێ: مانگایەک گەنجێکی کوشت\nبه‌فر كوێستانه‌كانی كوردستانی سپیپۆش كردووه‌و، دیمه‌نێكی قه‌شه‌نگی پێبه‌خشیوه\nجارێكی تر؛ سێ لایه‌نه‌كه‌ی (هاوپه‌یمانی نیشتیمان) له‌گه‌ڵ پارتی‌و یه‌كێتی‌و یه‌كگرتوو كۆده‌بنه‌وه\nئەمرۆ پێنج شەممە 8ـی 2ـی 2018 هەر سێ لایەنی پێكهێنەری لیستی نیشتیمان(گۆران، كۆمەڵ، هاوپەیمانی بۆ دیموكراسی‌و دادپەروەری) لە ناوچە ناكۆكی لەسەرەكان؛ لەگەڵ پارتی و یەكگرتوو یەكێـتی كۆدەبنەوە.\nبەپێی لێدوانی هاوژین عومەر، بەرپرسی ناوەندی هەڵبژاردنی كۆمەڵی ئیسلامی كوردستان، كۆبوونەوەی ئەمرۆی لایەنە سیاسییەكان لە شاری هەولێر درێژكراوەی كۆبوونەوەی دوێنێیە، كۆبوونەوەكە بۆ گفتوگۆ كردنە لەسەر بەشداریكردنی كورد بە یەك هاوپەیمانی لە ناوچە ناكۆكی لەسەرەكان.\nهاوژین عومەر، بەپرسی ناوەندی هەڵبژاردنی كۆمەڵ بە دیجیتاڵ میدیای كۆمەڵی راگەیاند، تەحافوزمان لەسەر هیچ لایەنێكی سیاسی نییە، لە پێناوی كوردستان كێشەمان لەگەڵ هیچ لایەنێكدا نابێت گەر بیانەوێت بێنە نێو هاوپەیمانی نیشتیمان ـەوە كە لەلایەن كۆمەڵ‌و گۆران‌و هاوپەیمانییەوە پێكهێنراوە.\nئەو بەرپرسەی كۆمەڵی ئیسلامی ووتیشی، ئێمە هاوپەیمانی نیشتیمان هەڵناوەشێنینەوە، چونكە رێكاری یاسایی خۆی تەواو كردووەو قۆناغە یاساییەكانی بڕیوەو ناوەكەشی ناوێكی گشتییە، هەر لایەنێكی سیاسی تر ویستی بێنە ناو هاوپەیمانی نیشتیمانەوە ئێمە تەحافوزمان لەسەر نابێت لەپێناوی كوردو كوردستان و بۆ ئەوەی دەنگی كورد لەو ناوچانە نەفەوتێت.\n725 جار خوێندراوەتەوە


ڕێکخراوی ئەمنستی ڕەخنە لە سیاسەتی کۆچی سوید دەگرێ - Radio Sweden Kurdish - رادیۆی سوید Radyoya Swêdê | Sveriges Radio\nڕێکخراوی ئەمنستی ڕەخنە لە سیاسەتی کۆچی سوید دەگرێ\nتازه کرایه‌وه torsdag 24 maj 2012 kl 16.40\nبڵاو کرایه‌وه torsdag 24 maj 2012 kl 10.18\nڕێکخراوی نێونەتەوەیی لێخۆشبوونی گشتی، ئەمنستی ئینترنەشناڵ، ڕاپۆرتی ساڵانەی خۆی بڵاوکردەوە و تێیدا بۆوێنە لەبەر شێوەی ڕەفتار لەگەڵ قەیرانی سووریادا رەخنەی توندی لە ئەنجومەنی ئاسایشی ڕێکخراوی نەتەوەیەکگرتووەکان گرت.\nئەم ڕێکخراوەیە هەروەها رەخنەی لە سویدیش گرتووە کە لەگەڵ پەناخوازانی رۆمەنی رەفتاری نەشیاوی هەبووە، لە سوید هێشتا ئەشکەنجە بە تاوان داناندرێ کەچی پێویستە بتوانرێ ئەشکەنجەگەرانی بیانی لە سوید مەحکەمە بکرێن، هەروەها گەڕاندنەوەی پەناخوازان بۆ عیراق و ئێریتێریا مەترسیی گیانیی لەسەر وان هەیە.\nسکرتێری گشتیی ڕێکخراوی سویدی ئەمنستی بە رادیۆی سویدی گوت کە سەرەڕای هەموو ئەوانە ساڵی ٢٠١١ لە زۆر لایەنەوە بۆ مافی مرۆڤ ساڵێکی زۆر باش و سەرنجراکێش بووە.\nتوبیاس بیلستروێم وەزیری کۆچ لە وتووێژێک لەگەڵ ڕادیۆی نێونەتەوەیی سویددا دەڵێ ئەوەندەی ڕۆمەنییەکان بگرێتەوە لەگەڵ بۆچوونی ئەمنستیدا نییە و فایلی ئەو کەسانە بە شێوەی تاکەکەسی چاویان لێدەکرێ، نەک گشتی.\nبیلستروێم هوەروەها گوتی ئەو پەناخوازانەی حیراقی و ئێریتێریاییش کە دەرکراون لەبەر ئەوە بووە کە هیچ پێویستییەک بۆ داڵدەدانیان نەبووە. لەم ناوەدا هەم دەزگای کۆچ و هەم دادگای کۆچ لەسەر ناردنەوەی ئەم کەسانە هاوڕا بوون. بیلستروێم ئەوەشی زیاد کرد کە سیاسەتی کۆچی سوید لە راستیدا دەرفەتی ئەوەشی خوڵقاندووە کە ڕێژەیەکی زیاتر لەوەی یاسا نێونەتەوەییەکان بۆی دەچن، لە سوید داڵدە بدات.\nبیلستروێم لە سەر خاڵێکی‌تری جێڕەخنەی ئەمنستی کە دەڵێ لە سوید ئەشکەنجەگەران داڵدە دەدرێن لەبەر ئەوەی ئەشکەنجە بە شیوەی یاسا بە تاوان دانەنراوە گوتی هیچ مەرجێک لەسەر وڵاتان دانەنراوە کە هەموویان دەبێ یاسای نەتەوەییشیان لەمبارەوە هەبێت چون یاسانێونەتەوەییەکان لەم بارەوە بڕشتی خۆیان هەیە و دادگەکانی سوید بێت و پێویست بێ ئەوا ئەم یاسایانە بەکار دێنن.\nزۆرتر لەسەر ئەم بابەتە، بە سویدی


ژیان | کوردستان | تەندروستی هەولێر: هێرشبەرانی سەر نەخۆشخانەی رزگاری دەستگیرکراون\n2020-12-03 | 539 جار خوێندراوەتەوە\nتەندروستی هەولێر رایگەیاند، هێرشبەرانی سەر نەخۆشخانەی رزگاری دەستگیرکراون\nبەڕێوەبەرایەتی گشتی تەندروستی هەولێر ڕوونکردنەوەیەکی لەسەر هێرشکردنەسەر نەخۆشخانەی رزگاری بڵاوکردەوە و رایگەیاند، هێرشبەران دەستگیرکراون.\nلە روونکردنەوەکەدا هاتووە، "دوای بەدوای ئەوەی کە نەخۆشێک بۆ ماوەی دوانزە ڕۆژ خەوێندرابوو لە نەخۆشخانەی ڕزگاری کە تەمەنی(٨١) ساڵ بوو وە باری تەندروستی ناجێگیربوو بەهۆی تووشبوونی بە ڤایرۆسی کۆڕۆنا ڕۆژی سێشەممە کاتژمێر (٣) بەهۆی ناجێگیری باری تەندروستی بە داخەوە گیانی سپارد".\nئاماژە بەوەشکراوە، "پاش ئەوەی لەلایەن پزیشکان و کارمەندانی تەندروستی و فەرمانبەرانی نەخۆشخانە ئەو پەڕی توانای خۆیان دەبەخشنە تووشبوانی ڤایرۆسی کۆڕۆنا کە بەشێکیان بونەتە قوربانی ئەم ڤایرۆسە، لە بڕی ئەوەی کەس و کار و هاوەڵی نەخۆش سوپاسگوزاری ستافی تەندروستی بن هەڵسان بە هەڵسوکەوتێکی دوور لەبەهای ڕێزگرتن ئەرکی پیرۆزی کاری پزیشکی، هەڵسان بە ئەنجام دانی پشێوی و هەڵکوتانە سەر ستافی تەندروستی و شکاندنی کەل و پەل و ئەمبوڵانس لەنێو نەخۆشخانە و کە ئەنجامدەرانی کارەکە کەس و کاری کۆچکردوو بوون".\nئەوەش خراوەتەڕوو، دوای ڕووداوەکە بەڕێوەبەرایەتی گشتی تەندروستی هەولێر لە ڕێگەی بەشی یاسایی سکاڵای لەو کەسانە تۆمارکرد کە هەڵیانکوتاوەتە سەر بەها پیرۆزەکانی نەخۆشخانە و دوای لێکۆلینەوە و بەدواداچوون بە بڕیاری دادوەر ئەنجامدەرانی کردەوەکە دەستگیرکران بەمادەیی (٤٧٧) لە یاسای سزادانی عێڕاق، کە کوڕی کۆچکردوون.\nبەڕێوەبەرایەتی گشتی تەندروستی هەولێر راشیگەیاندووە، 'لێرەوە هاونیشتیمانیان دڵنیادەکەینەوە کە پزیشکان و کارمەندان تا دەگاتە فەرمانبەران، خزمەتێکی بەرچاو پێشکەش بە تووشبوانی ڤایرۆسی کۆڕۆنا دەکەن، کە بەشێکیان بونەتە قوربانی ئەم ڤایرۆسە و گیانیان سپاردووە، کە لە ئێستا ژماریان گەیشتۆتە (٣٦) ستاف لە سنوری بەڕێوەبەرایەتی گشتی تەندروستی هەولێر" .\nدەشڵێت، "بە پێویستی دەزانین سوپاسی لایەنی پەیوەندیدار و دادگا و دەزگای پۆلیس و ئەمنیەکان بکەین بۆ جێبەجێکردنی یاسا و ڕێساکان".


کتێب – DHRD\nYou are here: Home / کتێب\nدادوه‌ر كه‌مال ره‌زا ئه‌حمه‌د خێزان وه‌ك یه‌كه‌یه‌كی گرنگی كۆمه‌ڵ هه‌میشه جێگه‌ی بایه‌خ و له‌به‌رچاوگرتنی یاسادانه‌ر بووه، له‌م ڕووه‌وه زۆرێك له ڕه‌گه‌ز و ڕایه‌ڵه‌كانی خێزان و باری تاكه‌كانی له چوارچێوه‌ی یاسادا ڕێكخراوه، بێگومان به یاسا…\nدادوه‌ر د. ته‌ها عومه‌ر ره‌شید دادپه‌روه‌ی یاسای سزایی ئه‌وه‌ی له واقعدا ده‌یبینین ،زۆرترینی بۆچوونه‌كان ده‌رباره‌ی دادپه‌روه‌ری ،تیشك ده‌خه‌نه سه‌ر لێوردبوونه‌وه له یاسا سزاییه‌كان، ئه‌گه‌رچی ئه‌مه بۆچوونێكی كورتبینانه‌یه ،چونكه راڤه‌ی چه‌مكی دادپه…\nhttp://dhrd.nl/wp-content/uploads/2014/12/d.taha-omer.jpg 1990 2587 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 18:12:492020-02-24 18:53:58شرۆڤه‌ی یاسای بنه‌ماكانی دادگایی سزایی ژماره 23 ساڵی 1971 و هه‌مواره‌كانی\nد.لەتیف شێخ مستەفا، یوسف محەمەد صادق، سەروەر عەلی جەعفەر دەستور باڵاترین یاسای وڵاتە و سەرچاوەی شەرعیەتی هەموو دەسەڵاتەكانیشە. سەرجەم دامودەزگاكانی دەسەڵات شەرعیەتی بوون و مانەوەو كاركردنیان لە دەستورەوە وەردەگرن، بۆیە ناكرێ هیچ دەسەڵاتێك …\nد. دادوه‌ر سه‌ردار عه‌لی عه‌زیز مافی تاكەكان لە پاراستنی ئازادیە كەسیەكانیان لەو مافانایە كە جاڕنامەكانی مافی مرۆڤ گرنگی پێئەدەن وە دەوڵەتەكان لە دەستوور و یاساكانیاندا جێیان كردۆتەوە وە دەستلێدانیانی قەدەغە كردووە تەنها لە چەند حالەتێكدا نە…\nhttp://dhrd.nl/wp-content/uploads/2014/12/mafi-tomatbar.jpg 2353 1513 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 18:00:442020-02-24 18:54:11مافه‌كانی تۆمه‌تبار، له‌كاتی ده‌ستگیركردن و وه‌رگرتنی وته و راگرتندا\nبكر حمه صدیق و سۆران ابراهیم عارف گلدانه‌وه‌ی پێش دادگایی و به‌گژداچوونه‌وه‌ی ئه‌شكه‌نجه‌دان هه‌وڵدانێكه بۆ لێكدانه‌وه‌ی چه‌مكی یاسایی گلدانه‌وه و نایاسایی موماره‌سه‌كردنی ئه‌شكه‌نجه له‌ناو ده‌زگاكانی پۆلیس و ده‌زگا دادگه‌ریه‌كاندا، كه‌به…\nhttp://dhrd.nl/wp-content/uploads/2014/12/book-2.jpg 587 400 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 17:53:152020-02-24 18:54:32گلدانه‌وه‌ی پێش دادگایی و به‌گژداچوونه‌وه‌ی ئه‌شكه‌نجه‌دان\nوه‌رگێڕانی: مافناس عبدالقادر عارف ئه‌بوبه‌كر كۆنگره‌ی یه‌كه‌می نه‌ته‌وه یه‌كگرتووه‌كان بۆ قه‌ده‌غه‌كردنی تاوان و مامه‌له‌كردن له‌گه‌ڵ تاوانباراندا پشتی پێبه‌ستووه، كه له جنێف ساڵی 1955 به‌سترا، و ئه‌نجوومه‌نی ئابووری و كۆمه‌ڵایه‌تی به‌هه‌ردوو بڕیاری…\nhttp://dhrd.nl/wp-content/uploads/2014/12/book-1.jpg 592 400 shorsh muhamad http://dhrd.nl/wp-content/uploads/2020/02/D.H.R.D-220x172.jpg shorsh muhamad2014-12-05 17:43:292020-02-24 18:54:26لانی كه‌می بنه‌ما نموونه‌ییه‌كانی مامه‌ڵه‌كردن له‌گه‌ڵ به‌ندكراوان


به‌رزه‌وكردن ئاست ره‌سانن و كه‌رت كاری جایه‌ڵ و جوانه‌یل له هه‌رێم\nوه‌یخاتره بایه‌د نه‌خش چالاك خوه‌ی له بته‌وكردن بنه‌وایه‌یل ده‌وڵه‌ت و په‌خشه‌وكردن روح نیشتمان په‌روه‌رانه له‌ناونی ده‌وڵه‌ت و پێكهاته‌یل ملله‌ت جیوه‌جی بكا. ره‌سانن ئه‌ركه‌یل فره‌یگ دیرێ و تویه‌نێ كه‌ش و هه‌وای گونجیاگیگ ئه‌را جموجویل گه‌شه‌په‌یاكردن له كومه‌ڵگا وه‌دی بارێ و زانیاریه‌یلیگ پیشكه‌ش بكا ك جوور نه‌خشه‌یگه ئه‌را لایه‌نه‌یلیگ وه‌ل پرۆسه‌ی سه‌رمایه‌گوزاری و بواره‌یل ئابووری نیشتمانی و بواره‌یلتر په‌یوه‌ندی دیرن. گرنگی ئه‌ی لایه‌نه له دامه‌زرانن ده‌وڵه‌ت بته‌وكردنی سه‌به‌ب بوی ك سه‌ركرده‌یل كوردستانی گرنگی بیه‌نه پیشخستن ره‌سانن و پشتگیری له‌لی و ئاكادیمی ره‌سانن عیراقی وه پشتگیری وزاره‌ت خارجیه‌ی ئه‌ڵمانیه له هه‌ولێر پایته‌خت هه‌رێم كوردستان كریاوه تا ئاست ره‌سانن له گشت لای عیراق و هه‌رێم كوردستان به‌رزه‌و بوود و ئه‌ی باوه‌ته له‌ی قوناغه ك عیراق هاله‌تی گرنگی فره‌یگ دیرێ. حكوومه‌ت هه‌رێم كوردستان ته‌قالایل فره‌یگ ئه‌نجامدا ئه‌را به‌رزه‌وكردن لایه‌ن ره‌سانن له هه‌رێم ئه‌وه‌یش له‌ڕیگه‌ی پیشكه‌شكردن پشتگیری و ده‌سمه‌یه‌ت ئه‌را ئه‌ی ئاكادیمیه.\nجی باسه گوڤار پێشمه‌رگه ك له‌لایه‌ن وزاره‌ت پێشمه‌رگه له هه‌رێم كوردستان بڵاوه‌و كریه‌ێد یه‌كمین كۆنفرانس خوه‌ی له هه‌ولێر پایته‌خت هه‌رێم كوردستان و له‌ژیرناونیشان (وه‌ره‌و ده‌زگایی كردن ره‌سانن سه‌ربازی) وه‌رپا كرد و ئه‌نوه‌ر عوسمان وه‌كیل وه‌زیر پێشمه‌رگه و شماره‌یگ له ماموستایه‌یل زانكۆی سه‌ڵاحه‌دین له بوار زانست ره‌سانن و فره‌تر له 40 كه‌سایه‌تی بوار میدیا به‌شداری كردن و ئامانج له‌ی كۆنفرانسه پیشخستن ره‌سانن سه‌ربازی له هه‌رێم كوردستان بوی تا بووده ده‌زگای ره‌سانن سه‌ربازییگ ك وه‌گوره‌ی بنه‌وایه‌یل زانستیگ كار ئه‌كا و ته‌قالا ئه‌را به‌رزه‌وكردن ئاست ئاگاداری هێزه‌یل پێشمه‌رگه و بته‌وكردن روح نیشتمان په‌روه‌ری له ناونی كارمه‌نده‌یل وزاره‌ته‌گه ئه‌كا.\nهه‌وه‌وجووره‌گ ره‌سانن نه‌خش چالاكیگ له بته‌وكردن بنه‌وایه‌یل ده‌وڵه‌ت دیرێ، جاێه‌ل و جوانه‌یلیش له‌ڕیگه‌ی ئه‌زموونه‌یل هونه‌ری و كاری خوه‌یان ده‌سمه‌یه‌ت ده‌وڵه‌ت ده‌ن ئه‌را دامه‌زرانن هه‌رێم و پێشخستنی، وه‌یخاتره ئاسوس نه‌جیب عه‌بدوڵڵا وه‌زیر كار و كاروبار كومه‌ڵایه‌تی كوچگ بنه‌وای دامه‌زرانن ناوه‌ند كارو مه‌شق وه‌پیكردن كاری له زاخۆ دانا ك ئه‌ی پرۆژه گامیگه وه‌ره‌و ئاوادانی و پیشكه‌فتن له هه‌رێم كوردستان تا بڕه‌سێده ئاست پیشكه‌فتگیگ ك وه‌ل ئاڵشتكاریه‌یل و پیشكه‌فتنه‌یل وه‌دیهاتگ له ناوچه‌گه بگونجیه‌ێد، ئامانج له وازكردن ئه‌ی ناوه‌نده پشتگیریكردن له جاێه‌ڵ و جوانه‌یل و گه‌شه‌داین بوار كاری له‌ڕیگه‌ی واز كردن ده‌وره‌یل مه‌شق وه‌پیكردن ئه‌را ده‌رچگه‌یل كولیژ و زانكۆیه‌یل و په‌یمانگایه‌یل هه‌رێمن، وه‌یخاتره وزاره‌ت كارو كاروبار كومه‌ڵایه‌تی له هه‌رێم كوردستان خوله‌یل مه‌شق وه‌پیكردن ئه‌را جاێه‌ڵ و جوانه‌یل و ده‌رچگه‌یل هه‌رێم و ته‌نانه‌ت بێكاره‌یل پارێزگایه‌یل هه‌رێم ڕێكخه‌ید.\nوزاره‌ت بینایه‌یگ ئه‌را ئه‌ی ناوه‌نده ته‌رخان كردگه تا جاێه‌ڵ و جوانه‌یل هه‌رێم مه‌شق وه‌پیان بكریه‌ێد و هه‌میش قه‌رته‌یلیگ له‌لایه‌ن سه‌ندوق پشتگیری كردن له جایه‌ڵ و جوانه‌یل پیشكه‌ش كریه‌ێد تا بتویه‌نن پرۆژه‌یل بویچگیگ ئه‌را خوه‌یان جیوه‌جی بكه‌ن و له‌هه‌مان وه‌ختیش وزاره‌ت ئه‌خوازێ ده‌رفه‌ته‌یل كاری ئه‌را جایه‌ڵ و جوانه‌یل دیاری بكا، ئه‌وه‌یش له‌ڕیگه‌ی پرۆژه‌یل جووروه‌جووریگ له‌وانه‌یش پرۆژه‌ی سه‌ندوق پشتگیری له پرۆژیل بویچگ جایه‌ڵ و جوانه‌یل و جیوه‌جی كردن ئه‌ی جوور پرۆژه‌یلیگ فره گرنگه و وازكردن ئه‌ی ناوه‌نده له زاخۆ ده‌سكه‌فت فره گه‌ورایگه ك هاله به‌رژه‌وه‌ندی جایه‌ڵ و جوانه‌یل و بیكاره‌یل تا توانایه‌یلیان گه‌شه بكه‌ن و قه‌رته‌یلیگ ئه‌را پشتگیری كردن له جایه‌ڵ و جوانه‌یل پیشكه‌ش كریه‌ێد وه‌كار بوه‌ن و پرۆژه‌یل خوه‌یان جیوه‌جی بكه‌ن و ده‌سمه‌یه‌ت خوه‌یان و خێزانیان و كۆمه‌ڵگه‌یان بیه‌ن.\nوه‌یخاتره وزاره‌ت بڕیارداس ئه‌را جیوه‌جی كردن ئه‌ی جوور پرۆژه‌یلیگ تا ده‌رفه‌ته‌یل كاری ئه‌را جایه‌ڵ و جوانه‌یل و بیكاره‌یل هه‌رێم زامن بكریه‌ێد.


وەڵامی نەوشیراون مستەفا بۆ پرسەنامەی سکرتێری گشتیی حیزبی دێموکراتی کوردستان ئێران\nزایینی: ٢٧-٠٣-٢٠١٧ - هەتاوی: ١٣٩٦/٠١/٠٧ - ١٣:٢٧ تاران قه‌باره‌ی فۆنت:\nکوردستان میدیا: نەوشیراون مستەفا ڕێکخەری بزووتنەوەی گۆڕان لە نامەیەکەدا وەڵامی پرسەنامە و سەرەخۆشیی مستەفا هیجری سکرتێری گشتیی حیزبی دێموکراتی کوردستانی ئێران سەربارەت بە کۆچی دوایی هاوسەری ناوبراوی دایەوە.\nبەڕێز کاک مستەفای هیجری\nبە سوپاسەوە پرسەنامەکەتانم پێگەیشت کە بە بۆنەی کۆچی دوایی شۆعلەی هاوسەرم ناردبوتان. لە خوای پەروەردگار داواکارم ئێوە سەلامەت و تەمەن درێژ و سەرکەوتوو بن.


درەنگانی شەوی ڕابردوو لە قەزای چەمچەماڵ گەنجێکی تەمەن 18 ساڵ بە کوژراوی دۆزرایەوە و بەوتەی کەسوکارەکەشی هاوڕێیەکی خۆی بە گولـلەیەک کوشتوویەتی و لەئێستادا دەستگیرکراوە.\nهێمن عادل، گەنجێکی تەمەن 18 ساڵی دانیشتووی ناحیەی شۆڕشی سەربە قەزای چەمچەماڵ و خوێندکاریی ئامادەیی بوو، شەوی ڕابردوو (چوارشەممە 20ی تشرینی یەکەمی 2021) لە نزیک پێشانگەکانی ئۆتۆمبێل لە قەزاکە بە کوژراوی دۆزرایەوە.\nکەسێکی نزیکی هێمن کە قسەی بۆ "ناس کورد" کرد ڕایگەیاند، شەوی ڕابردوو هێمن لە ماڵەوە بە دایکی وتووە دەچێتە دەرەوە و چووە بۆ لای هاوڕێیەکی لەوێ دوو هاوڕێی دیکەی بە ماتۆڕێك هاتوون و بۆ لای و لەگەڵ ئەواندا ڕۆشتووە.\nوتیشی، "ئەو دوو هاوڕێیەی بە ماتۆڕ بردوویانەتە نزیک پێشگانگەکانی ئۆتۆمبێل لە قەزای چەمچەماڵ و لەوێ یەکێکیان گولـلەیەکی ناوە بە سەرییەوە و هێمنی کوشتووە."\nلەگەڵ درەنگبوونی کاتدا گومان لای کەسوکاری هێمن دروست دەبێت و دەکەونە تەلەفۆن کردن بۆی، بەڵام ئەو پێش ئەوەی لەگەڵ ئەو دوو کەسەدا بڕوات مۆبایلەکەی لای هاوڕێکەی دیکەی جێدەهێڵێت، هەربۆیە هاوڕێکەی وەڵامی تەلەفۆنەکەی دەداتەوە.\nناس کورد زانیویەتی هەر لە پاش ڕووداوەکە، بکوژەکە دەچێتە ئاسایشی قەزاکە و لەوێ خۆی ڕادەست دەکات و دەڵێت کە کەسێکی کوشتووە، دواتریش لە کاتژمێر 12:00ی شەو کەسوکارەکەی تەرمەکەی دەدۆزنەوە و ڕەوانەی پزیشکی دادی سلێمانی دەکرێت.\nئەو کەسە نزیکەی هێمن عادل باسی لەوەکرد، تاوەکو ئێستا هۆکاری کوشتنی کوڕەکەیان لەلایەن ئەو کەسەوە نازانن، چونکە هێمن کێشەی لەگەڵ هیچ کەسێکدا نەبووە، هەربۆیە چاوەڕوانی لێکۆڵینەوەکانی پۆلیسن.


19 كه‌س ده‌بێته قوربانی پێكدادانێكی نێوان یاخیبوانی عێراقی و چه‌كدارانی شیعه\nی مانگی ده ٢٧, ٢٠٠٥\nكاربه‌ده‌ستانی عێراقی ده‌ڵێن ڕۆژی پێنج شه‌ممه له ئه‌نجام پێكدادانێكی نێوان یاخیبوانی عه‌ره‌بی سونه‌كان و پۆلیس و چه‌كداره شیعه‌كان له باشوری به‌غدا، 19 كه‌س كوژراون.\nله نێو مردووه‌كاندا، دوانیان ئه‌فسه‌ری پۆلیس بوون و 17 كه‌سه‌كه‌ی تریش ئه‌ندامی له‌شكری مه‌هدی سه‌ر به مه‌لای ڕادیكاڵی شیعه‌كان موقته‌دا ئه‌لسه‌در بوون. كاربه‌ده‌ستان ده‌ڵێن شه‌ڕ و پێكدادانه‌كه كاتێك ده‌ستی پێكرد كه ژماره‌یه‌ك له چه‌كداره شیعه‌كان به یارمه‌تی پۆلیس هه‌وڵی ڕزگاركردنی یه‌كێك له ئه‌ندامه‌كانیانداوه كه له لایه‌ن یاخیبوانه فڕێندراوه.\nئه‌م پێكدادانه‌ش هاوكات بوو له‌گه‌ڵ هه‌وڵی گروپه سیاسیه‌كانی عه‌ره‌به سونه‌كان، شیعه‌كان و كورده‌كان بۆ پێكهێنانی هاوبه‌ندی تایبه‌ت به گروپه‌كانی خۆیان پێش دوا مۆڵه‌تی دانراو بۆ خۆناونوس كردن له هه‌ڵبژارنه په‌رله‌مانتارییه‌كانی مانگی دوانزده‌ی داهاتوودا.\nله ڕۆژی چوارشه‌ممه‌دا، سێ گروپی عه‌ره‌بی سونه‌كان هاوبه‌ندییه‌كیان پێكهێنا و ڕاپۆرته هه‌واڵیه‌كان باس له شیعه‌كانیش ده‌كه‌ن كه نزیك بونه‌ته‌وه له گه‌یشتن به ڕێكه‌وتنێك له‌سه‌ر چۆنێتی به‌شدارییان له هه‌ڵبژاردنه‌كانی داهاتوودا. لایه‌نی كورده‌كانیش گوتویانه ئه‌وان هه‌روه‌كو هه‌مان شێوه‌ی هه‌ڵبژاردنه‌كانی پێشووی مانگی یه‌كی ڕابوردوو به‌شداری هه‌ڵبژاردنه‌كانی مانگی دوانزده ده‌كه‌ن.


کؤردی پدیا - زیاتر لە 100 ملیار دیناری غەرامە لای شۆفێرانە\n📊 زیاتر لە 100 ملیار دیناری غەرامە لای شۆفێرانە | ڕزگ(دەسە): آمار و گەپ آزمایی | زبان مقاله: 🏳 کوردیی ناوەڕاست\nزیاتر لە 100 ملیار دیناری غەرامە لای شۆفێرانە\nبەوتەی بەڕێوەبەری گشتی هاتووچۆ، زیاتر لە 100 ملیار دینار پارەی غەرامەی هاتووچۆ لای شۆفێران و ئۆتۆمبێلی فەرمانگەکانە، لیوا رزگار عەلی، بەڕێوەبەری گشتی هاتووچۆی هەرێم، لە چاوپێکەوتنێکی دواڕۆژدا باس لەوە دەکات، هەر شۆفێرێک پارەی غەرامە نەدات رووبەڕووی دادگا دەکرێتەوە و دواتر ئۆتۆمبێلەکەی دەفرۆشرێت.\nدواڕۆژ: لە چەند رۆژی رابردوودا بڕیاری زیادکردنی باج و غەرامەی ئۆتۆمبێل درا و دواتر راگیرا، بۆچی لەم قەیرانە دراییەدا بڕیارێکی لەم شێوەیەتان دەرکرد؟\nرزگار عەلی: هیچ بڕیارێک دەرنەچووە بۆ زیاکردنی باج و غەرامە، تەنها بەیان و ئاگادارکردنەوە بووە بۆ ئه و شۆفێرانەی غەرامەی هاتووچۆیان هەیە و نەیانداوە، تاوەکو غەرامەکەیان بۆ بکرێت بە قیست، دەبێت شۆفێران بچن بۆ بەڕێوەبەرایەتییەکانی هاتووچۆ و داوابکەن پارەی غەرامەکەیان بە چەند قیستێک بدەنەوە.\nدواڕۆژ: بڕیارەکەی وەزارەتی ناوخۆ ناڕەزایەتی لێکەوتەوە و دواتر راگیرا، لەئێستادا بە کوێ گەیشتووە؟ ئایا گۆڕانکاری تێداکراوە؟\nرزگار عەلی: لەلایەن وەزارەتی ناوخۆوە دەرکراوە نەک ئێمە، هەر ئەوانیش رایانگرتووە و لەئێستادا کاری پێناکرێت، پێمان وتراوە جاری کاری پێنەکەین.\nدواڕۆژ: پێتوانییە دەرکردنی ئەم بڕیارە لەئێستادا دەبێتە هۆی بارگرانی زیاتر لەسەر شۆفێران و هاوڵاتیان؟\nرزگار عەلی: کاتێک خاوەنی ئۆتۆمبێلێک بڵێت پارەی غەرامەکەم بۆ بکەن بە قیست ئەگەر قیستەکەشی نەدا، لێکۆڵینەوەی تری لەگەڵ دەکرێت، هەر کەسێک پارەی غەرامە نەدات رووبەڕووی دادگای دەکەینەوە، ئەوان بڕیاردەدەن، دواتر ئۆتۆمبێلەکەی دەفرۆشرێت و پارەی غرامەکەی لێهەڵدەگرین، باقی پارەکەی دەدرێتەوە بە خاوەنی ئۆتۆمبێلەکە، ئەگەر یەکێک سەرپێچی هاتووچۆ نەکات یەک دینار غەرامە ناکرێت، ئەمە پەیوەندی بە قەیرانەوە نی یە، با سەرپێچی نەکەن و غەرامەش ناکرێن.\nدواڕۆژ: بڕی ئه و پارەیە چەندە کە وەکو غەرامە لای شۆفێرانە؟\nرزگار عەلی: بڕەکەی زۆرە، شۆفێر هەیە 10 ملیۆن دینار غەرامەی لایە، نزیکەی 100 ملیار دینار پارەی غەرامەی هاتووچۆ لای هاوڵاتیان و ئۆتۆمبێلەکانی فەرمانگەکانی حکومەتە.\nدواڕۆژ: تا چەند ئاگاداری داهاتی کامێراکانی هاتووچۆن چەندە و چی لێبەسەردێت؟\nرزگار عەلی: سەرجەمی ئەم داهاتە دەگەڕێتەوە بۆ وەزارەتی دارایی، ئاگادارنین چەندە و چی لێ بەسەردێت، بەڵام لە 20%ی داهاتی باج و غەرامە لەلایەن وەزارەتی داراییەوە بۆ هاتووچۆ تەرخاندەکرێتەوە.\nدواڕۆژ: سەبارەت بە کەمکردنەوەی پاشەکەوتی مووچەی کارمەندانی هاتووچۆ چییتان کردووە؟\nرزگار عەلی: پەیوەندی بە مووچەی گشتی فەرمانبەرانەوە هەیە، هەر کاتێک مووچەی سەرجەم فەرمانبەران چاککرا، بەهەمانشێوە پاشەکەوتی مووچەی کارمەندانی هاتووچۆش کەمدەکرێتەوە، مووچە مافی سروشتی فەرمانبەرانە، کارێکی ناچارییە ئەگەرنا کەس پێی باش نی یە کەمکراوەتەوە.\nدواڕۆژ: لە وەرزی زستاندا پێداویستییەکانی هاتووچۆ زیاتر دەبێت، بەتایبەت جلوبەرگی زستانەی کارمەندان، ئایا بودجەتان بۆ تەرخانکراوە؟\nرزگار عەلی: بەڕێوەبەرایەتییە گشتیەکان داوای هەرچییەکیان کردبێت ئێمەش ئاڕاستەی وەزارەتی ناوخۆمان کردووە، ئەوانیش بەپێی توانای مادی خۆیان پێداویستییەکانمان بۆ دابیندەکەن.\nدواڕۆژ: لە هەولێر و سلێمانی کار بە دوو سیستمی جیاوازی هاتوچۆ دەکرێت ئەوانیش دانیمارکی و کۆرین، بۆچی نەکراوە بە یەک سیستمی هاتووچۆ لە هەرێم؟ بەتایبەت لە مۆڵەت پێداندا؟\nرزگار عەلی: هەردوو شێوازەکە کوردستانی یە، نەک دانیمارکی و کۆری، پێشتر پرۆژەکە لە هەولێر لەلایەن کۆرییەکانەوە بەشێوەی ئەلیکترۆنی جێبەجێکرا، لەئێستاشدا داواکراوە بەهەمانشێوە لە گەرمیان و دهۆکیش کاری پێبکرێت.\nدواڕۆژ: لەماوەی ئەم دوو ساڵەدا رێژەی تەکسی لەناو شارەکاندا بەشێوەیەکی بەرچاو زیادیکردووە، بۆچی رێگەتانداوە بە بوونی ئەم ژمارە زۆرەی تەکسی؟\nرزگار عەلی: میدیاکاران لەخەمی بژێوی و ژیانی خەڵکدان، لەلایەکی تریشەوە دەڵێن رێگری لە بژێوی کاری خەڵک بکەن، کەسێک خاوەنی تەکسییە و بژێوەی خۆی پێ دابیندەکات، چۆن دەکرێت رێگری لێبکەین و نەهێڵین کاربکات.\nدواڕۆژ: بەڵام رێژەکە ئاستی پێویستی تێپەڕاندووە؟\nرزگار عەلی: پەیوەندی بە بژێوییەوە هەیە، ئۆتۆمبیلەکەی یاساییە، ئەمەش پەیوەندی بە وەزارەتی گواستنەوە هەیە و خەتەکانیان دابەشکردووە، ئێمە تەنها رێکخستنی هاتووچۆمان لەسەرە، بەڵام دەبێت ئۆتۆمبیلەکەی یاسایی بێت و تابلۆی کرێی لەسەر بێت.\nدواڕۆژ: بۆ ساڵی داهاتوو رێنمایی نوێی تایبەت بە هێنانی ئۆتۆمبێل دەرکراوە؟\nرزگار عەلی: لایەنی تر هەیە کە رێگەدەدەن بە هاوردەکردنی ئۆتۆمبێل بۆ ناوخۆی هەرێم، ئێمە تەنها تۆماریان دەکەین چەند ئۆتۆمبێل بێت پەیوەندی بە ئێمەوە نی یە، لەماوەی قەیرانی دارایدا زیاتر لە 100 هەزار ئۆتۆمبێل لەلایەن هاتووچۆوە تۆمارکراون، پێشتر رێژەکە زیاتر بووە.\n 📡 | 🏳 کوردیی ناوەڕاست | ماڵپەڕی دواڕۆژ - 04-12-2016\n📅 Publication date: 04-12-2016\n➕ اێ ڕکؤردە إژ لآ Dec 4 2016 11:12AM أڕا(هاوڕێ باخەوان)\n✍ اێ بەخشە گل دؤمائن(آخرین گل) إژ لآ(هاوڕێ باخەوان): أڕاDec 4 2016 11:13AM نووآ بی(بروز بی)\n👁 اێ بەخشە 3,236 گل سئرکریائە(دێینە)


ل دھوکێ چەندین بریارێن نووی ھاتنە راگەھاندن\nوێنە... بەهۆی شۆرتی كارەباوە لەهەولێر ماركێتێك و مالێك سوتان پەرلەمانی کوردستان لێكۆڵینه‌وه لە هۆکاری سووتانی سنەوبەرەکانی سلێمانی ده‌كات خوێندنی باڵا بەمەرج پشتگیری لەكردنەوەی كۆلێجی پزیشكی لە هەڵەبجە دەكات نرخی زێڕ به‌رز ده‌بێته‌وه كه‌شناسی باری كه‌ش و هه‌وای ئه‌مرۆ و سبه‌ینێ راده‌گه‌یه‌نێت\nkurdiu 10 03/08/2020 - 22:24 هەواڵ/كوردستانی\nئێڤاریا ئەڤرو روژا دوو شەمبی ٢٠٢٠/٨/٣ ژورا ئوپەراسیونێن پارێزگەھا دھوک کومبونەک ل دور رەوشا پارێزگەھێ و زێدەبونا حالەتێننەخوشیا ڤایروسێ کورونایێ ئەنجام دا.\nد کونگرەیەکێ روژنامەڤانی دا ماجد سەید سالح جێگرێ پارێزگارێ دهۆکێ دەربارەی بریارا قەدەغەیا هاتنوچوونێ ل سنورێ پارێزگەهێراگەھاند قەدەغەیا هاتنوچوونێ ناهێتە راگەهاندن لێ دێ کار ب بریارێن وەزارەتا نافخو یێن ئەڤرو ھێتە کرن و چەند جھەک بو ماوێ چەندروژان ھێنە گرتن.\nماجد سەید سالح جێگرێ گوت ژی نوکە ژمارا توشبوویی و وەغەرکریان ب کۆرۆنایێ ل پاریزگەها دهۆکێ بەرەڤ زێدەبوونێ دچن لەومالدووڤ بەیانا هژمارە ٤٨ یا وەزارەتا نافخۆ دێ چەندین رێکار هێنە وەرگرتن.\nجێگرێ پارێزگارێ دھوک دیارکر ژی لدویڤ وان رێکارێن دەرکەفتین لژنا روو ب رووبوونا پارێزگەها دهۆکێ هەماهەنگی کریە و چەندبریارەک زێدەکرینە ئەو ژی هەر کەسەکێ سەرەدانا خوارنگەهـ و مارکێتان بێ ماسک بکەت دێ خودانێ وی جهی ب ملیۆن دیناران هێتەسزادان و جهی وی ژی بۆ دەمێ ١٠ رۆژان دێ هێتە گرتن، ھەروەسان هەموو کلینیکێن نوژداری و سەنتەرێن جوانکاریێ و جهێنگەشتیاری و کافتریا و چایخانە دێ بۆ دەمێ ١٤ رۆژان هێنە داخستن و بریار دێ ١٢ شەڤ چنە د وارێ جێبەجێکرنێ دا.\nوێنە... بەهۆی شۆرتی كارەباوە لەهەولێر ماركێتێك و مالێك سوتان\nخوێندنی باڵا بەمەرج پشتگیری لەكردنەوەی كۆلێجی پزیشكی لە هەڵەبجە دەكات\nنرخی زێڕ به‌رز ده‌بێته‌وه\nته‌ندروستی سلێمانی: ئه‌م وه‌رزه وه‌رزی هاتنی كۆمه‌ڵێك په‌اتای دیكه‌یه كه وات\nمامۆستایانی سلێمانی وادەی خۆپیشاندانی سەرتاسەریان ڕاگەیاند\nسەرۆکی پەرلەمانی ئێران لەبارەی سزاکانی ئەمریکا بۆ سەر وڵاتەكەی هاتە دەنگ\nلەكۆتاییدا تیك تۆك و ترەمپ لەسەر ئەمە رێككەوتن


پەڕلەمانی كوردستان لەسەر كوژرانی ئەفسەرەكەی سلێمانی هاتەدەنگ - تۆڕی میدیایی خەڵک\nدوو لیژنەی پەڕلەمانی كوردستان داوا دەكەن تاوانكاران و ئەنجامدەرانی كوژرانی ئەفسەرەكەی سلێمانی ڕووبەڕووی یاسا بكرێنەوە و سزای توندبدرێن، دەشڵێن،”دەبێ بەشێوەیەكی خێراتر كار لەسەر ڕاسپاردەكانمان بكرێت بۆ داماڵینی چەكی بێ مۆڵەت”.\nلیژنەی داكۆكیكردن لەمافی ژنان و لیژنەی كاروباری كۆمەڵایەتی و داكۆكیكردن لە مافی مرۆڤ لە ڕاگەیەنراوێكدا بڵاویانكردەوە، بەداخەوە شەوی ڕابردوو لە ئەنجامی بەجێگەیاندنی ئەركی یاسایی خۆیاندا، مەفرەزەیەكی بەڕێوبەرایەتی بەرەنگاربوونەوەی توندوتیژی دژی ژنان و خێزان لەسلێمانی ڕووبەڕووی ڕووداوێكی تەقەكردن بوونەوە و ئەفسەرێك بەپلەی نەقیب گیانی سپارد و سێ كارمەندی دیكەش برینداربوون.\nدەشڵێن ،”دەبێت هەرچی زووە تاوانكاران و ئەنجامدەرانی ئەو كارە ڕووبەڕووی یاسا بكرێنەوە و سزای توند بدرێن، بەشێوەیەكی خێراتریش كار لەسەر ڕاسپاردەكانمان بكرێت بۆ داماڵینی چەكی بێ مۆڵەت و پێداچوونەوە و تووندكردنی پێدانی مۆڵەت بۆ كەمكردنەوە و بەڕەنگاربوونەوەی لەمجۆرە ڕووداوانە”.\nبەیاننامەی هاوبەشی هەردوو لیژنەی داكۆكیكردن لە مافی ژنان و لیژنەی كاروباری كۆمەڵایەتی و داكۆكیكردن لە مافی مرۆڤ لە پەرلەمانی كوردستان\nبەداخەوە شەوی ڕابردوو لە ئەنجامی بەجێگەیاندنی ئەركی یاسایی خۆیاندا، مەفرەزەیەكی بەڕێوبەرایەتیی بەرەنگاربوونەوەی توندوتیژی دژی ئافرەتان و خێزان لە سلێمانی ڕووبەڕووی ڕووداوێكی تەقەكردن بوونەوە و لە ئەنجامدا ئەفسەرێك بە پلەی نەقیب گیانی سپارد و سێ كارمەندی دیكەش برینداربوون.\nوێڕای سەرەخۆشی و هاوخەمیمان بۆ بنەماڵەی بەڕێز نەقیب محەمەد لەتیف و هیوای زوو چاكبوونەوە بۆ بریندارانی پۆلیسی بەڕێوبەرایەتییەكە، دەخوازین و دووپاتی دەكەینەوە كە دەبێت تاوانكاران و ئەنجامدەرانی ئەو كارە ڕووبەڕووی یاسا بكرێنەوە و سزای توند بدرێن، دەبێ بەشێوەیەكی خێراتر كار لەسەر ڕاسپاردەكانمان بكرێت بۆ داماڵینی چەكی بێ مۆڵەت و پێداچوونەوە و تووندكردنی پێدانی مۆڵەت بۆ كەمكردنەوە و بەڕەنگاربوونەوەی لەمجۆرە ڕووداوانە.\nلیژنەی داكۆكیكردن لە مافی ژنان\nلیژنەی كاروباری كۆمەڵایەتی و داكۆكیكردن لە مافی مرۆڤ


پەرلەمانتار د. سەباح زێباری:”ئاکرێ دەڤەرەکا ستراتیژیە و پەرلەمان و حکومەت ب گرنگی ڤە پووتەی پێ ددەن” | Evro News\nسه‌ره‌كى دیدار و راپۆرت پەرلەمانتار د. سەباح زێباری:”ئاکرێ دەڤەرەکا ستراتیژیە و پەرلەمان و حکومەت ب گرنگی...\nپەرلەمانتار د. سەباح زێباری:”ئاکرێ دەڤەرەکا ستراتیژیە و پەرلەمان و حکومەت ب گرنگی ڤە پووتەی پێ ددەن”\nد. سەباح محمود ئاغا زێباری، سەرۆکێ لێژنا تەندروستی ل پەرلەمانێ کوردستانێ د دیدارەکا تایبەت دا بۆ رۆژناما ئەڤرۆ دیار کر مە وەک فراکسیونا (پ.د.ک) ل پەرلەمانێ کوردستانێ و نڤێسنگەھێن پەرلەمانتار نەراوستیاینە بۆ گەھاندنا پرسێن ھاولاتیان ل دەڤەرا بەھدینا و تایبەت ئاکرێ و بەردەڕەش بۆ لایەنێن پەیوەندیدار و گۆت:\nپەرلەمانتار د. سەباح زێباری بۆ ئەڤرۆ دیار کر، وەکو سەرۆکێ لێژنا تەندروستی مە ھەولێن بەردەوام داینە بۆ گەھاندنا کێشەیێن ساخلەمیێ بۆ لایەنێن پەیوەندیدار، ل دەمێ پەتایا کورونا بەربەلاڤبووی ب ھەماھەنگی دگەل وەزارەتا تەندروستی و لایەنێن پەیوەندیدار تاقیگەھا پشکنینا کورونایی ل ئاکرێ دانین، تا رادەیەکی باش فشار ل سەر پارێزگەھا دھوکێ کێم کر و بۆ ھاریکار ژی بۆ پارێزگەھێ، ھەروەسا شیاین رەزامەندیا بوردێ تەندروستی کوردستان ل ئاکرێ و زاخۆ ڤەکەین و نھا قوتابی ھاتینە وەرگرتن ل ئاکرێ و ئەڤە پێنگاڤەکا باشە بۆ بلندکرنا ئاستێ زانستی یێ پزیشکێن مە و پڕکرنا وێ ڤالاتیا ھەی ل دەوروبەران د بوارێ ساخلەمیێ دا.\nھەر ل سەر کورونایی ناڤبری گۆت “وەک دیار پێلەکا دی یا ھاتنا پەتایا کورونایی بەرەڤ مە دھێت، ژ بەر کو سنور دڤەکرینە و بازار ژی یێ ڤەکریە، ھەروەسا خەلکێ مە ژی پێگیر نیە ب رێنمایێن تەندروستی، لەوما داخازێ ژ خەلکی دکەم پابەندی رێنمایێن تەندروستی بن، ھەتا کو خوشتڤیێن خوە ژ دەست نەدەن، ھەروەسا دا دیارکرن حکومەتا ھەرێمێ رەوشا ئابووریا ھاوولاتیا بەرچاڤ دگریت و نەڤێت بارێ وان قورس بکەت و بازار و دامو دەزگەھێن میری بگریت، لێ ئەگەر ب ڤی شێوازی بیت چ چارەیێن دیتر نینن، ھیڤیدارم خەلکێ مە پابەندی رێنمایان بیت و دەمامک ئەرزانن بلا کەس نەبێژیت یا نەخوشە، بەرکەفتنا وێ گیان ژ دەستدانا وێ نەخوشترە، ژبلی سەنتەرێ پارێزگەھا دھوکێ دێ سەنتەرێ لێدانا ڤاکسینێ ل ئاکرێ ھێتە ڤەکرن.\nسەبارەت رەوشا ئاکرێ و ھەر ھندەک ژ ئالیێ خوڤە ددەنە دیار کرن کو ئاکرێ ھاتیە ژبیرکرن و یا بێ خودانە؟\nد. زێباری گۆت “ئەز نزانم بێ خودان، یان ھاتیە ژبیرکرن، ب راستی ئەڤ ئاخفتنە یا بوویە کلتور و نھا بچیە دھۆکی دێ بێژن دھوک یا بێ خودانە، سلیمانییەک ژی دبێژیت ھەمی ھەولێرە ئامیدیەک ژی دێ وەبێژیت؛ ئەرێ بێ خودانی یان ژبیرکرن یەعنی چ بۆ نموونە ھەر سێ نوونەراتیا ھەرسێ دەزگەھێن دەستھەلاتێ ( دادگەە و نڤیسنگەھا پەرلەمانی وحکومەت) یێ کارێ خو دکەن و ئاسایش یا بەرقەرارە و حزب و پەرلەمانتار و ئەندامێن ئەنجوومەنێ پارێزگەھێ ھەمی یێن کارێ خو دکەن، ئەز نزانم ژ چ روویەکی ڤە ھاتیە ژبیرکرن؛ دیارە خەلک چاڤدێریا راگەھاندنێ ناکەن و ب تنێ د ھەیڤا کانونا دویێ یا شوباتێ دا سێ وەزیرێن حکومەتا ھەرێما کوردستانێ سەردانا ئاکرێ و بەردەرەش کریە و شاندەکێ بلندێ سەرۆکاتیا پەرلەمانێ کوردستانێ سەردانا ئاکرێ و بەردەرەش کریە و ھەمی گلەوگازندەیێن خەلکی گەھاندینە لایەنێن پەیوەندیدار. رۆژانە دووڤچوونێ ل سەر کاروبارێن ئاکرێ دکەین، ل ھەیڤا ٣ / ٢٠١٩ مە کونفرانسەک ئەنجامدا ل سەر ڤەژاندنا ئاکرێ و زۆرینەیا لایەنێن پەیوەندیدار ئامادەبوون و راسپاردەیێن کونفرانسێ ددەنە ھەرسێ سەرۆکاتیا، بیرا مە دھێت جارا تنێ رادیویەک ھەبوو یان ھەیڤێ جارەکی دا رۆژنامەک ھێتە دەڤەرێ شوکر نھا سەدەھان کەنالێن گەھاندنێ یێن پەیدابووی، سوشیال میدیا تنێ تێرێ ھەموو یێ ھەیە.\nودرێژە ب ئاخفتنێن خو دان وگوت” ژمارە و پیڤەر راستیا ڤان ئاخفتنا دیاردکەن، بەری سەرھڵدانی ل ئاکرێ وبەردەرەش چار ئامادەیی ھەبوون نھا ٧٠ ئامادەیی یێن ھەی دوو پەیمانگە و سێ کولیژ و بوردێ تەندروستی ئەڤ ژلایێ زانستی ڤە نەخوشخانا گولان دەستکەفتەکا زۆر مەزنە سنورێ شارەوانیا ئاکرێ بەری سەرھلدانی ئێک کیلومەتر و نیڤ بوو نھا ١١٣ کم دووجایە ھژمارا دانیشتوانا ٧٠ ھەزار کەس بوون نھا تنێ ئاکرێ ١٨٠ ھەزار کەسە، بەری نوکە ھەمی دام و دەزگەھێن ئاکرێ د قشلێ دابوون و نھا ٥٦ رێڤەبەری و فەرمانگەە ل ئاکرێ ھەنە و پێنگاڤێن باشتر ب رێڤەنە و کارێن جدی ل سەر دھێنە کرن.\nھەروەسا ئاماژە ب گرنگیا تەمام بوونا ھێلا ئاڤا ئاکرێ قەندیل کر و گۆت” حکومەت ل سەر خەتە بۆ چارەسەرکرنا ڤی پڕوژێ ستراتیژی لێ کێشا مەزن یا حکومەتێ نھا کورونایە وبودجەیە وتوپباران ژی زێدەبووە داخازێ ل خەلکی خو دکەین سەبر وتەحەمول ھەبیت ژبەرکو کورونا بارەکی زۆر قورسە و پاراستنا ژیانا وە گرنگترە ژ ھندەک تشتێن دی.\nل دووماھیێ گوت “مە درێغی نەکریە و دێ بەردەوام بین ل سەر کارێ خویێ پەرلەمانی و ئەم ھەرگاڤ دگەل خەلکێ خوداینە و پشتگیریا ھەمی داخازێن وانین، و ب ئانەھیا خودێ ئەڤ چەندە ژی دێ دەرباز بیت.\nد. سەباح محمود ئاغا ل سالا ١٩٥٧ ل ئاکرێ ژ دایک بوویە و خاندنا پزیشکی ل نەمسا ب دووماھی ئینایە و د خولا پێنجێ پەرلەمانێ کوردستانێ بۆیە پەرلەمانتار و نھا سەرۆکێ لێژنا تەندروستی مافێ بکاربەر و ژینگەھە و بەرپرسێ نڤیسینگەھا پەرلەمانێ کوردستانە ل ئاکرێ.\n76 queries in 1.027 seconds.


ڕۆژەڤی ١٠-٦-٢٠٩ | ROJnews\nدووشەممە, 10 يون 2019 - 07:11\n-ئەمڕۆ کاتژمێر ١١:٠٠، کۆمەڵێک لە نووسەر، ڕۆشنبیر و ڕۆژنامەنووس لە هۆڵی سینەما سالم لە شاری سلێمانی، بەیاننامەیەکی هاوبەش دژ بە داگیرکاریی دەوڵەتی تورک دەخوێننەوە… بەڤیدیۆ\n-بەرەی نیشتمان دژی داگیرکاریی لە گەرمیان، چالاکییەکی هاوبەش و فراوان دژبە داگیرکارییەکانی تورکیا ئەنجام دەدات، بۆ ئەو مەبەستەش سەردانی حزبە سیاسییەکانی گەرمیان دەکەن و دووای سەردانەکە، بە ڕاگەیەندراوێک کات و شوێنی چالاکییەکانیان و هەڵوێستی حزبەکان دەخەنەڕوو..بەڤیدیۆ\n-ئەمڕۆ کاتژمێر ٠٦:٠٠، مەراسیمی كردنەوەی پیشانگا و گەلەری بەردە نوسراوەكانی پادشا نەرسە لەهۆڵی مۆزەخانەی سلێمانی ساز دەكرێت..بەڤیدیۆ\n-مەراسیمی سوێندخواردنی نێچیرڤان بارزانی بۆ دەستبەکاربوونی وەک سەرۆکی هەرێم لە هۆڵی سەعد عەبدوڵا لە شار هەولێر بەڕێوەدەچێت.\n-گوندی سیران لە سنوری ناوچەی برادۆست ماوەی زیاتر لە ساڵێکە بەردەوام لەژێر مەترسی هێرشەکانی دەوڵەتی تورکدایە، لە ئێساشدا سوپای تورک بارەگایان لەنزیک گوندەکە هەیە و وەک گوندنشینان بە ڕۆژنیوز دەڵێن: بەشەو و ڕۆژ تەقە لەو کەسانە دەکەن کە بۆ ئیشوکاری ڕۆژانە، دەیانەوێت بچنەدەرەوە..بەڤیدیۆ\n-تا دێت هێرش و داگیرکارییەکانی دەوڵەتی تورک لە باشوری کوردستان زیاد دەبێت، لە بەرامبەردا حکومەت و پەرلەمانی هەرێمی کوردستان هیچ هەڵوێستێکیان نیشان نەداوە، ئەمەش ناڕەزایی هاوڵاتیانی لێکەوتووەتەوە و هاوڵاتیانی سنووری ئیدارەی گەرمیان لەوبارەیەوە بۆ ڕۆژنیوز دەدوێن..بەڤیدیۆ\n-بەپێی ئەو زانیارییانەی کە ڕۆژنیوز لە چەند ئەندامێکی ئەنجومەنی نوێنەرانی عێراقەوە وەریگرتووە، حکومەتی هەرێمی کوردستان ڕەشنووسێکی نوێی بۆ ڕێککەوتن ناردووە بۆ ئەنجومەنی وەزیرانی عێراق... وردەکاری زیاتر لە ڕۆژنیوزەوە\n-لە نیوەی دووەمی سەدەی ڕابردوو بە تایبەت لەدوای ڕاپەڕینی ساڵی ١٩٩١ ژمارەیەک گۆڤار و ڕۆژنامەی تایبەت بە ژن و پرسی ژن لە هەرێم دەرچوون، ئێستا زۆرینەی ئەو ڕۆژنامە و گۆڤارانە دەرناچن، ژنانی نووسەر و ڕۆژنامەنووسیش هۆکارەکەی بۆ قەیرانی دارایی و نەبوونی فکر دەگێڕنەوە.. بابەتێکی تایبەتی ڕۆژنیوزە.\n-چیمەن ڕەحمانی، ژنە هونەرمەندی کوردی ڕۆژهەڵاتی کوردستان، لەشاری کرماشان لەدایک بووە و ئێستا نیشتەجێی شاری سنەی ڕۆژهەڵاتی کوردستانە، لە خانەوادەیەکی هونەریی گەورە بووە، باوکی (یەدوڵا ڕەحمانی) یەکێکە لە هونەرمەندە بەناوبانگەکانی ڕۆژهەڵاتی کوردستان و کرماشان..بەڤیدیۆ\nلە شارەدێی شارەزوور هاوڵاتیان بۆ داواکردنی خزمەتگوزاریی خۆپیشاندان لەبەردەم دادگای شارۆچکەکەیان ئەنجامدەدەن، کاتژمێر ١٠:٠٠...بەڤیدیۆ\n4 يون - 07:00\n-ناڕه‌زایه‌تی توێژه جیاجیاكانی باشووری کوردستان دژ به داگیركاری توركیا و ناكۆكی و یه‌كنه‌بوونی لایه‌نه‌كان بەردەوامە، هاوڵاتییەک دەڵێت، كورد ئیتر بۆ سه‌ركه‌وتنی به‌سه‌ر...\n3 يون - 07:04\n- ئەندامانی گروپەکانی ئاشتی و ویژدان لە باشوری کوردستان، کە چالاکییان بۆ کشانەوەی هێزەکانی یەنەکە و پەدەکە لە زینی ئەستێرۆکان هەبوو، پشتیوانی هەڵویستی کەجەکە بۆ گفتوگۆ دەکەن و...\n2 يون - 07:04\n1 يون - 07:04


شڵەژان و ترسی ڕێژیم لە چالاکیی بێوچانی پێشمەرگەکانی شار و شاخ\n11:41 - 16 بانەمەڕ 2719\nکوردستان میدیا: پاش چالاکییە بەربڵاوەکانی لایەنگرانی حیزب و پێشمەرگەکانی شار، ڕێژیم و سپای تێرۆریستی پاسداران وەزاڵە هاتوون و تووشی شڵەژان و ترسێکی زۆر بوونە.\nڕۆژی یەکشەممە، ١٥ی بانەمەڕ، هێزێکی زۆر لە تێرۆریستانی ڕێژیمی ئێران ڕوویان لە شاخەکانی گوندی سیاوان، بەردەکەشک، نەناس، نازناز، چەپان و دۆربەی سەر بە ورمێ کرد و هەڕەشەیان لە خەڵکی ناوچەکە کردبوو، کە پێشمەرگە هاتوونەتە ئەو ناوچانە و دەبێت خەڵک هاوکاریی ڕێژیم بکات.\nدوای ئەوەی کە پێشمەرگەکانی شار لە چەند ڕۆژی ڕابردوودا، وێڕای پەیمان نوێکردنەوە لەگەڵ هێزی پێشمەرگەی کوردستان و ڕێبازی شەهیدان و هەروەها لەسەر بەردەوامیی خەباتی ڕاسان و گرێدانی خەباتی شار و شاخ پێداگریان کرد، ڕێژیم تووشی شڵەژان و ترسێکی زۆر بووە.\nپاش ڕاگەیاندنی ڕاسانی خۆرهەڵات لە لایەن حیزبی دێموکراتی کوردستانی ئێرانەوە و حوزووری پێشمەرگەکان لە نێوخۆ، ڕێژیم لە کوردستاندا هەستی بە مەترسییەکی زۆر کردووە و بەردەوام هەڕەشە لە خەڵک دەکات کە یارمەتیی ڕێژیم بدەن.\nقارەمانانی دێموکرات لە شارەکانی کوردستان، بەردەوام وەفاداریی خۆیان بەرانبەر بە خەباتی ڕزگاریخوازانە و گیانبازانەی پێشمەرگەکانی هێزی پێشمەرگەی کوردستان دەردەبڕن و ئەمە ڕێژیمی وەلەرزە خستووە.


مێژووی بزوتنەوەی كرێكاری ئێران لە پاش شۆڕشی 1357 - کۆمەڵەی زەحمەتکێشانی کوردستان\nدەسپێک Uncategorized @ku مێژووی بزوتنەوەی كرێكاری ئێران لە پاش شۆڕشی 1357\nزۆربەی لێكۆڵەران‌و مێژوونوسان لەسەر ئەو بڕوایەن كە تەقسیم بەندی‌و دابەشكردنی خەباتی كرێكارانی ئێران بەگشتی، هەمان پرۆسەی گشتی كۆمەڵگای ئێران لە پاش شۆڕشی 57 نیشاندەدات. ئاڵوگۆڕەكانی خەباتی كرێكارانی ئێران پاش شۆڕشی ساڵی 57 دەكرێت بە چەند دەورەی دیاریكراو دابەشبكرێت.\nلە شۆڕشەوە تا سەرەتای شەڕ\nیەكەمین دەورە كەبە روخانی محەمەد رەزا پەهلەوی دەستی پێكرد، بە دەسپێكردنی شەڕی هەشت ساڵە لەگەڵ عێراق لە خەرمانانی 59 كۆتایی پێهات. لەم دەورەیەدا فەزایەكی كراوەی سیاسی لە ئێران پێكهاتبوو، باس‌و مشتومڕی سیاسی جیاواز لە ئارادا بوو، حیزبگەلێكی جۆراجۆر دروست بوون‌و، كرێكاران وەك باقی توێژەكانی كۆمەڵگا لە گۆڕەپانی كۆمەڵگادا حوزوریان بوو. لەم دەورەیەدا، لەشوێنی كار تەشەكولگەلێكی سەربەخۆ بە ناوی شورا پێكهات. شوراكان لە بەرنامەی كاری خۆیاندا ئەركەكانیان لەسەرو ئەرك‌و كاری ئیتیحادیە‌و سەندیكاكان بوو، بۆ نمونە ژمارەیەك لە شوراكان، بەڕێوەبەرانی كارخانەكانیان لەسەر كار لابرد، یان لە دامەزراندن‌و لەسەركاردەركردنی كرێكاران‌و یان حسابڕەسی كارخانەدا بەشدارییان دەكرد.\nدەورەی دواتر، دەورەیەكی یەكساڵەیە لە دەستپێكردنی شەڕی ئێران‌و عێراق لە كۆتایی هاوینی 59 تا ناوەڕاستی ساڵی 60، لە ماوەی ئەم ساڵەدا گۆشارەكانی شەڕ كەوتە سەر كۆمەڵگا‌و لە شوێنی كاریشدا، (خانە كارگر) كەوتە هەوڵی هەڵوەشاندنەوەی شوراكان. خانەی كاریگەر، كە لە دەیەی 40و لە دەورانی حكومەتی محەمەد رەزا شای پەهلەوی، بەناوی سازمانی كرێكارانی ئێران پێكهاتبوو و پاش شۆڕشیش لە لایەن لایەنگرانی كۆماری ئیسلامییەوە بەڕێوەدەبرا، ئەو شورا‌و سەندیكا كرێكارییە سەربەخۆیانەی كە تا ئەو كات دروستبوون، بە غەیری ئیسلامی دەزاانی‌و خوازیاری هەڵوەشاندنەوەی تەواوی ئەوانە بوو.\nدەورەی دواتر لە هاوینی 1360 دەستی پێكرد. لەم دەورەیەدا بوو كە رژیمی كۆماری ئیسلامی خۆی دەسەڵاتی خۆی سەپاند، ئۆپۆزیسیۆن بە تەواوی سەركوت كرابوون‌و گوشار بۆ سەر كۆمەڵگا‌و شوێنی كار زۆرتر بوو، كە نمونەی ئەمانە ئەو ئێعدامە بەربڵاوانەبوون كە لەم دەورەیەدا بەڕێوەچوو. قانونی بەسیجی شەڕ هەر لەم سەردەمەدا پەسەندكرا كە بە پێی ئەوە 20% كرێكاران دەبوایە رەوانەی بەرەكانی شەڕ بكرێن.\nپەیمانی جەواهری، لێكۆڵەری مێژووی بزوتنەوە كرێكارییەكان، پێیوایە كە هەر ئەم مەسەلەیە بووە هۆی ئەوەی كە فەزایەكی جەنگی لە شوێنی كاردا دروست بێت‌و سەرەڕای ئەوەش ئابوریی وڵات بە تەرخانكردنی زۆرێك لە كارخانەكان بۆ دروستكردنی كەرەسەی شەڕ، بوو بە ئابوریی شەڕ. لەگەڵ ئەمەشدا لە ناوەڕاستی دەیەی 60، واتە هەر لەو سەردەمی شەڕەدا، ناڕەزایی كرێكاریی بەرەبەرە زیادی كرد. ئەوان ناڕەزاییەكانیان بە شێوەگەلی جیاجیا، وەك كەم كاریی، یان نەچوون بۆ بەرەكانی شەڕ، نیشان دەدا. چەندین مانگرتنیش هەر لەم بارەیەوە بەڕێوەچوو.\nكرێكاران‌و دەورانی سازەندەگی\nلەگەڵ كۆتایی هاتنی شەڕی هەشت ساڵەی ئێران‌و عێراق لە ساڵی 1367، پرۆسەی ئاوەدانكردنەوەی ئابوریی ئێران دەستی پێكرد. بەرنامەی ئابوریی دەوڵەتی ئەكبەری هاشمی رەفسەنجانی، بریتی بوو لە كەمكردنەوەی هێزی ئینسانی لە كارخانەكان، بەم مانایە كە بەشێك لەهێزی كاری دامەزراوەكان دەبێت لاببرێن، چونكە ئەم دەستەیە لە كرێكاران توانای بەرهەمی پیشەییان نەبوو.\nبەخسوسی كردن، بەشێكی دیكە بوو لە بەرنامەی دەوڵەت بۆ نۆژەنكردنەوەی ئابوریی، كە بێكاریی ژمارەیەكی زۆر كرێكاری لێكەوتەوە. كەسانێك كە بێكار دەكران، لە حەقدەستی بێكاری یان بیمەی كۆمەڵایەتیش بێ بەش دەكران.\nلێرەدا پێویستە سەرنجێكی قانونی كاری ئێران بدەین. لە نێوان ساڵەكانی 58 تا 69، ئێران بەكردەوە خاوەنی قانونی كار نەبوو. تۆمار‌و پەسەندكردنی قانونی كاری نوێ زیاتر لە 10 ساڵی خایاند. پلانی دەوڵەتی ئەبولحەسەنی بەنی سەدر، هیچی پێنەكرا‌و گەڵاڵەی ئەحمەدی تەوكولی، وەزیری كار لە ساڵی 1360، لەگەڵ ناڕەزایی توندی كرێكاراندا رووبەڕوو بوو، سەرەنجام دەوڵەت گەڵاڵەكەی خۆی وەرگرتەوە.\nكێشمەكێشەكان لەسەر قانونی كار تا ساڵی 1369 بەردەوام بوو. سەرەنجام لەم ساڵەدابوو كە قانونی كاری تازە، لە لایەن مەجمەعی دیاریكردنی بەرژەوندی نیزام پەسەندكرا. لە ساڵی 1373 مافی ئەوە بە كارفەرما دراوە تا گرێبەستی كاتیی لەگەڵ كرێكاران ببەستێت. كرێكارانێك كە بەم جۆرە دادەمەزرێن، لە تەواوی مافەكان بێ بەش دەبن، تەنانەت ئەو مافانەی كە لە قانونی كاردا هاتووە.\nپاش بەرەوڕووبوونەوی توندی دەوڵەت لەگەڵ خەباتە كرێكارییەكان لە سەردەمی شەڕی یەك دوو ساڵی پاش ئەوە، جارێكی تر ناڕەزایی‌و مانگرتنە كرێكارییەكان رووی لە زیادبوون كرد. لە نێوان بەفرانباری 69 تا رەشەممەی 70 چەندین مانگرتنی گرنگ روویاندا كە گرنگترینیان مانگرتنی كرێكارانی نەوت بوو كە لەئەنجامدا زۆربوونی حەقدەستی كرێكاران بە رێژەی 2 هەزار تەمەنی لێكەوتەوە.\nجارێكیتر لە ناوەڕاستی دەیەی 1370 بە دواوە، رێژەی خەباتە كرێكارییەكان رووی لەزیاد بوون كرد. ئەم خەباتانە بە شێوەی گشتی هەڵگری دوو خاڵی گرنگ بوون كە یەكێكیان هاوردنی خەباتەكەیان بۆ ناو شەقامەكان بوو.\nكرێكاران بەو ئەنجامە گەیشتن كە خەباتی ئەوان لە چوارچێوەی دامەزراوەكانیان بە هیچ شوێنێك ناگات‌و بۆ كاریگەرتر بوونی مانگرتنەكانیان دەبێت كاری رادیكاڵتر بكەن وەك داخستنی جادەكان، كۆبوونەوە لەبەردەم دامەزراوە دەوڵەتییەكان‌و خۆپیشاندان، تا لەم رێَگەوە بتوانن سەرنجی كۆمەڵگا بۆ لای خۆیان رابكێشن. هەر بەم هۆیە بوو كە لە ناوەڕاستی دەیەی 70 بەم لاوە هەواڵی كرێكاریی زووتر دەگوازرایەوە.\nخاڵی دووهەم كە خەباتی كرێكاری لەم دەورەیەدا هەڵگربوو، خواستی پێكهێنانی تەشەكولی سەربەخۆ‌و سەندیكای كرێكاریی بوو. كرێكارانی شیركەتی نەوت جارێكتر لە ساڵی 1375 دەستیان دایە مانگرتنێكی گەورەو لە جەرەیانی مانگرتنەكەدا نوێنەرانی خۆیان لە چەند شارێك هەڵبژارد‌و سەرەڕای خواستی ریفاهی، داواكاری بۆ پێكهێنانی تەشەكولی سەربەخۆی كرێكارییان خستەڕوو.\nئەم مانگرتنە بەتوندی سەركوت كرا، بەڵام لەوەی كە كرێكارانی نەوت بە هۆی گرنگ بوونی ئەم پیشەسازییە‌و هەروەها خاوەنداربوونی مێژوویەك لە خەباتی كرێكاری، بەشێویە كلاسیك كاریگەرییەكی گەورەیان لە سەر باقی بەشە كرێكارییەكان بوو، ئەم مانگرتنە زۆرێك لە كرێكارانی لەگەڵ بیرۆكەی پێكهێنانی تەشەكولی كرێكاریدا ئاشنا كرد.\nهەر لەم دەورانەدایە كە كۆمیتەگەلێك بۆ پشتگیری لە تەشەكولە سەرخۆ كرێكارییەكان پێكهاتن‌و مشتومڕی پێویستی تەشەكول گەلێك سەربەخۆ كە بتوانن لە خواستی كرێكارانن بەرگری بكەن، بە هەندێك لە چاپەمەنی كرێكارانیش خرایەڕوو.\nهاتنەسەركاری دەوڵەتی بەناو ئیسڵاحخواز\nیەكێك لە دەستكەوتەكانی هەڵبژاردنەكانی دووی جۆزەردانی ساڵی 76، دروستكردنی متمانەبەخۆبوون‌و بەهێزكردنی خودباوەڕی لە نێو كرێكاران بوو كە خۆی لە شێوەی خواستە دیارەكانی كرێكاران وەك تەشەكولە كرێكارییەكان‌و وتووێژ لەگەڵ كارفەرما بۆ گەیشتن بە داخوازییەكانیان بەرجەستە دەكرد. بەڵام سەرەڕای ئەم متمانەبەخۆبوونە، خەباتی كرێكاری بە هۆی نەبوونی تەشەكولێكی سەراسەری زیاتر بە شێوەی بەربڵاو باقی مایەوە. خوێندنەوەی هەر ئەم خەباتە پەرشوبڵاوانە نیشانی دەدات كە گرنگترین داخوازییەك كە تێیدا دەخرێتەڕوو، بە تایبەتی لە سەرەتای سەردەمی سەرۆك كۆماری محەمەدی خاتەمی، داخوازی حەقدەستە دواكەوتووەكان، یان ناڕەزایی دژی بێكاری‌و لەسەركاردەركردنە. بە پێی قانونی كاری ئێستا، ئەگەر كرێكارانی ئێران بیانەوێت لە رێگەی قانونییەوە داخوازییەكانی خۆیان بە ئاگاداری كارفەرما بگەیەنن، دەبێت ئەم كارە لە رێگەی شورا ئیسلامییەكان‌و ئەنجومەنە پیشەییەكانەوە ئەنجام بدەن.\nشورا ئیسلامییەكانی كار پاش پەسەند كردنی قانونی كاری ئێستا، لە ساڵی 1379 پێكهاتن. لە قانونی كاردا هاتووە كە بێجگە لە نوێنەرانێك كە كرێكاران بۆ ئەندامێتی لە شورای ئیسلامیدا هەڵیدەبژێرن، كارفەرمایش نوێنەری خۆی بۆ ئەم شورایە دەنێرێت. ئەركی شورای ئیسلامی كار، بەرگری لە مافی پیشەیی كرێكارانە. ئەم شورایانە هەم لە روانگەی شێوەی هەڵبژاردنی ئەندامان‌و هەم لە رووی شێوەی چالاكییەوە لە ژێر چاودێری راستەوخۆی وەزارەتی كاردا كاردەكەن، ئەمەش بە پێچەوانەی ئیتیحادیە‌و سەندیكاكان كە بە پێی رێساكانی رێكخراوی جیهانی كار بە شێوەی سەربەخۆ كاردەكەن‌و ئەندامەكانیشیان خۆیان هەڵیدەبژێرن.\nلەوەی كە شورا ئیسلامییەكانی كار، تەنیا لە نوێنەری كرێكاران پێكنەهاتوون‌و كارفەرماكانیش تێیدا بەشدارن، كرێكاران ئەم شورانە بە سەربەخۆ‌و لایەنی پشتگیری خۆیان نازانن. هەر بەم هۆیەش لەهەوڵی تەشەكولی سەربەخۆ یان سەندیكای كرێكاریدان. بەڵام ئەو تەشەكولانەی كە بە بێ دەستێوەردان‌و بەشداری نوێنەرانی دەوڵەت چالاكی بكات، بە پێچەوانەی قانونی كاری ئێرانە‌و هەر ئەمەش یەكێك لە هۆكارەكانی ناكۆكی نێوان دەوڵەت‌و كرێكارانە.\nئێستاش چەند ساڵێكە كە وەفدێك بە ناوی “وەفدی دامەزرێنەرانی سەندیكا كرێكارییەكان” لە هەوڵی ئەوەدایە تا پێكهێنانی سەندیكا سەربەخۆكان بە یاسایی بكات. ئەم وەفدە بڕوای وایە كە كرێكاران دەبێت ئەندامی سەندیكاكانیان بن‌و لە رێگەی سەندیكاوە لە كێشەكانیان بكۆڵێتەوە. ئەم وەفدە لە وەفدی دامەزرێنەریی سەندیكا جیاوازەكان وەك سەندیكای شیركەتی ئۆتۆبوسڕانی تاران‌و سەندیكای كەفاشانی تاران پێكهاتووە.\nبە پێی ئامارە رەسمییەكان تەنیا 20%ی كرێكارانی ئێران لە ناوەندگەلێك كار دەكەن كە زیاتر لە 35 كرێكاری تیایە. بەم شێویە 80%ی كرێكاران لە پیشە جیاجیاكان لە بارودۆخێكدا كاردەكەن كە شورای ئیسلامی نییە. وەفدی دامەزرێنەرانی سەندیكا كرێكارییەكان لە هەوڵی ئەوەدایە تا بەم شێوەیە یەكە خەدەماتی –پیشەییەكان مۆڵەتی پێكهێنانی سەندیكا بگرێت.\nخانەی كاریگەریش یەكێك لەو دامەزراوانەیە كە پێوەندییەكی نزیكی لەگەڵ شورا ئیسلامییەكاندا هەیە. خانە كارگر چەند ساڵێك پاش بەدەسەڵات گەیشتنی كۆماری ئیسلامی، بەوەرگرتنی مۆڵەتی رەسمی لە خانە ئەحزاب، وابەستە بە وەزارەتی ناوخۆ، وەك تەشەكولێكی حیزبی لێهات كە لەژێر چاودێری حیزبی ئیسلامی كاردا چالاكی دەكات‌و نوێنەرێكیشی وەك نوێنەری كرێكاران لە مەجلیسدا هەیە. چاودێرانی سیاسی پییان وایە كە بەرپرسیارەتی سەرەكی خانەی كاریگەر هاوئاهەنگ كردن‌و رێكخستنی ئەنجومەنی پیشەیی‌و شورا ئیسلامییەكانی كار لە شوێنی كاردایە. لەوەی كە قانونی كاری ئێران‌و شورا ئیسلامییەكان لە شێویەكن كە سەندیكا‌و ئیتیحادیە سەربەخۆكان قبوڵ ناكەن، رێكخراوی جیهانی كار، ئەم ناوەندە ئیسلامییانە بە نوێنەری سەربەخۆی كرێكاران ناناسێت.\nهاتنەسەر كار ئەحمەدی نژاد\nهاتنە سەركاری مەحمودی ئەحمەدی نژاد، هاوڕێ لەگەڵ خراپتربوونی بارودۆخی ئابوریی كۆمەڵگای ئێران، باری قورسی كارو ژیان قورسایی زیاتری خستە سەر شانی كرێكاران. ئەمەش بە هۆی سیاسەتە ئابورییەكانی ئەحمەدی نژاد‌و درێژەدان بە پرۆسەی بەخسوسی كردنی كارخانەكان، لەلایەك‌و نەبوونی پلانێك بۆ رزگاركردنی بەرهەمی ناوخۆ لەبەرامبەر كاڵای هاوردەی كە ئەوەیش داخستنی سەدان كارخانە‌و كارگەی بەدواوە بوو، كە سەرجەمی ئەمانەش بێكاربوونی هەزاران كرێكاری لێكەوتەوە.\nسەرەڕای ئەمانەش ئەوەی لەم قۆناغە لە بزوتنەوەی كرێكاری ئێران بەرچاو دەكەوێـت ئەو سەركوت‌و بێدەنگ كردنەی ناڕەزایی كرێكارانە كە لە لایەن هێزەكانی كۆماری ئیسلامی لە دەوڵەتی ئەحمەدی نژاد بە توندترین شێوە بەڕێوەدەچێت. بەجۆرێك كە رۆژانە شاهیدی هەواڵی دەربڕینی ناڕەزایی‌و مانگرتنی كرێكاران لە گۆشە جیاجیاكانی ئێرانین. ناڕەزایی گەلێك كە یان سەركوت دەكرێن، یان كەمترخەمییان لەگەڵدا دەكرێت، بۆ نمونە ناڕەزایی‌و مانگرتنی بەربڵاوی كرێكارانی شیركەتی ئۆتۆبوسڕانی تاران، نیشەكەری حەوت تەپە. بەڵام ئەوەی كە ئاشكرایە سەركوت چیدی ناتوانێت پێش بە دواكارییە رەواكانی كرێكاران بگرێت‌و هەرجارەش بەوەری بەرزترەوە بۆ گۆڕەپانی خەبات دەگەڕێنەوە، ئەمەش بۆ ئەوە دەگەڕێتەوە كە كرێكارانی ئێران بەوە گەیشتون كە لە بێدەنگیدا بارودۆخیان خراپتر دەبێت‌و لە بەدەنگ هاتنیان گۆڕان دروست دەبێت.\nبابەتی پێشوووەفدێكی كۆمەڵە سەردانی دەفتەری سیاسی حیزبی دیموكراتی كوردستانیان كرد\nبابەتی دواترژنانی كرێكار به‌شێكی جیانه‌كراوه‌ن له كرێكارانی جیهان


ناناتسو نۆ کۆ - ویکیپیدیا، ئینسایکڵۆپیدیای ئازاد\nناناتسو نۆ کۆ (七つの子 حەوت منداڵەکە) گۆرانییەکی بەناوبانگی منداڵانی ژاپۆنییە لە لایەن ئۆجۆن نۆگوچی (野口雨情) و ئاوازدانەر ناگایۆ مۆتۆریی (本居 長世) نووسراوە و لە گۆڤاری کین نۆ فونێ (کەشتییە ئاڵتونییەکە) لە ساڵی ۱۹۲۱ بڵاو کراوەتەوە.\nباسکردنی لە لێکۆڵەر کۆناندا[دەستکاری]\nگۆرانییەکە لە لێکۆڵەر کۆناندا باسکراوە بەوەی کە تۆنەکەی ئەو تۆنەیە کە کاتێک پەیوەندی بە سەرۆکی ڕێکخراوی ڕەشەوە دەکەیت دەردەچێت، بۆ یەکەم باسکرا کاتێک بەریەککەوتن لە نێوان کۆنان ئێدۆگاوا و ڤێرمۆت ڕوویدا، ئەو کاتەی پەیوەندی بە سەرۆکەوە کرد و لەو کاتەدا کۆنان تۆنی گۆرانی حەوت منداڵەکەی بیست، ئەمەش لە زنجیرەی ۳٤٥ (بەریەک کەوتنێکی ڕاستەوخۆ لەگەڵ ڕێکخراوی ڕەش: دوو مەتەڵ لە شەوی یەکگرتنی مانگدا) یان وەک لە لای سەرسامبووان بە زنجیرەی هالوین دەناسرێت.\n^ ئ ا "Kodomo no kuni - NOGUCHI Ujo". Archived from the original on ١٠ی ئابی ٢٠١٧. Retrieved ٢٩ی تشرینی دووەمی ٢٠١٧. Check date values in: |access-date=, |ڕێکەوتی ئەرشیڤ= (help) Archived ١٠ی ئابی ٢٠١٧, لە وەیبەک مەشین.\nوەرگیراو لە «https://ckb.wikipedia.org/w/index.php?title=ناناتسو_نۆ_کۆ&oldid=844000»\nئەم پەڕەیە دواجار لە ١٠:٥٦ی ٢٢ی ئەیلوولی ٢٠٢١ نوێ کراوەتەوە.


شاندی حکومەت ئەنجامی سەردانەکەی بۆ تاران و بەغدا دەخاتەڕوو\n2018-01-22 [10:22 AM]\nئەنجوومەنی وەزیرانی ھەرێمی کوردستان کۆدەبێتەوە، لە کۆبوونەوەکەشدا شاندی حکومەت ناوەڕۆکی سەردانەکەی بۆ تاران و بەغدا دەخاتەڕوو.\nنووری عوسمان، سەرۆکی فەرمانگەی ھەماھەنگی و بەدواداچوون لە سەرۆکایەتی ئەنجوومەنی وەزیران بە (تۆڕی میدیایی رووداو)ی راگەیاند "ئەمڕۆ (دووشەممە، ٢٢-١-٢٠١٨) ئەنجوومەنی وەزیرانی ھەرێمی کوردستان، کۆدەبێتەوە، لە کۆبوونەوەکەدا ناوەڕۆک و ئەنجامەکانی چوونی شاندی باڵای حکومەتی ھەرێمی کوردستان بۆ تاران و بەغدا دەخرێنەڕوو".\nسەرۆکی فەرمانگەی ھەماھەنگی و بەدواداچوون لە سەرۆکایەتیی ئەنجوومەنی وەزیران باسی لەوەش کرد "رۆژی ٢٣-١-٢٠١٨ بەھەمان شێوە شاندێکی باڵای حکومەتی ھەرێمی کوردستان بە سەرۆکایەتی نێچیرڤان بارزانی، سەرۆکی حکومەتی ھەرێمی کوردستان لە سویسرا بەشداری لە ٤٨ـەمین کۆبوونەوەی ساڵانەی کۆڕبەندی ئابووریی جیھان لە داڤۆس دەکات".\nماوەیەکی زۆرە ئەنجوومەنی وەزیرانی ھەرێمی کوردستان، ھەفتانە کۆبوونەوەی ئاسایی خۆی دەکات دوای کۆبوونەوەکانیش سەرۆکوەزیرانی ھەرێمی کوردستان لە کۆنگرەیەکی رۆژنامەڤانیدا وەڵامی پرسیاری رۆژنامەڤانان دەداتەوە.\nئەم هەواڵە 991جار خوێندراوەتەوە


خوێندكارێكى زانكۆ دواى رفاندنى لەلایەن داعشەوە، وێنه‌ى سه‌ربڕینه‌كه‌ى بۆ كه‌سوكارى دەنێرنەوە | تۆڕی هەواڵی سلێمانی\nHome›هەواڵ›کوردستان›خوێندكارێكى زانكۆ دواى رفاندنى لەلایەن داعشەوە، وێنه‌ى سه‌ربڕینه‌كه‌ى بۆ كه‌سوكارى دەنێرنەوە\nوێنەی خوێندکارەکەی بە دەستی-داعش کوژرا\nدواى ئه‌وه‌ى له چه‌ند مانگى رابردوودا چه‌كدارانى داعش له سنوورى خانه‌قین چه‌ند خوێندكارێكى زانكۆ و هاووڵاتى مه‌ده‌نیان رفاند، ئه‌مڕۆ وێنه‌ى سه‌ربڕینى یه‌كێك له خوێندكاره‌كانى بۆ كه‌سوكاره‌كه‌ى ناردووه‌ته‌وه.\nسیروان عه‌زیز ناسراوی نزیك ئه‌و خوێندكاره به snnى راگه‌یاند؛ دواى رفاندنى بۆ ماوه‌ى زیاتر له چوار مانگ ئه‌مڕۆ له لایه‌ن چه‌كدارانى داعشه‌وه وێنه‌ى “جاسم محه‌مه‌د” كه كورده‌و خوێندكارى كۆلێژى زانستى سیاسه له زانكۆى كه‌ركووك بۆ كه‌سوكارى نێردراوه‌ته‌وه و له وێنه‌كه‌دا ده‌رده‌كه‌وێت سه‌ریان بڕیوه.\nوتیشى، “هه‌رچه‌نده ئه‌وانه‌ى رفێندران داعش چه‌ند كه‌سێكى له به‌رامبه‌ر پاره ئازاد كرد، به‌ڵام بۆ چه‌ند كه‌سێك له رفێندراوه‌كان ئاماده‌نه‌بوون هیچ رێكه‌وتنێك بكه‌ن سه‌ره‌ڕاى ئه‌وه‌ى كه‌سوكارى ئه‌وانه هه‌وڵى زۆریاندا به‌ڵام بێ ئەنجامبوو.\nله شه‌وى 30ی کانوونی دووەمی 2020 له كاتێكدا ژماره‌یه‌ك خوێندكارى زانكۆ له كه‌ركووكه‌وه ده‌گه‌رێنه‌وه له نزیك ناحیه‌ى قه‌ره‌ته‌په له لایه‌ن داعشه‌وه رێگه‌یان لێگیراو دواتر كچه‌كان ئازادكران و كوڕه‌كانیش رفێندران. هه‌ر ئه‌و شه‌وه له هه‌مان ناوچه چه‌ند شۆفێرێكیش به هه‌مان شێوە رفێندران و دواتر چه‌ند كه‌سێكیان له‌به‌رامبه‌ر 70 هه‌زار دۆلار ئازاد كران.\nدوو یانه‌ى به‌لجیكا و یانه‌یه‌كى فه‌ره‌نسا چاویان له‌سه‌ر هێرشبه‌ره كورده‌كه‌ى كلوب بروج ...


عەتا قەرەداخی: کێ لە ناو سەرکردایەتی یەکێتیدا پارتیەو کێ شوێنکەوتووى مام جەلالە؟ | wtarikurd\nعەتا قەرەداخی: کێ لە ناو سەرکردایەتی یەکێتیدا پارتیەو کێ شوێنکەوتووى مام جەلالە؟\nنوسینی : عەتا قەرەداخی | 10.04.2017 11:03 PM | بەشی: فرە بابەت | بێ کۆمێنتە\nلێرەو لەوێ گوێمان لەوە دەبێت کە فڵانە ئەندام مەکتەب سیاسی یەکێتی پارتیەو فیسار پیاوى پارتیە و ئەویتر مەسینە هەڵگرەو لەولاتریش ماستاو چیەو بەشێکی تریش کۆیلەو هاوبەشی بەرژەوەندیە. بێگومان ئەگەر وابێت و بەهەمان ئەو بنەمایانەى کە بۆ بە پارتیبوونی بەشێک لە مەکتەب سیاسی و سەرکردایەتی یەکێتی بۆ پارتیبوون دانراوە، ئەوا لە رێگاى هەمان جۆرە پێوانەو وەلائەوە بۆ گۆڕان و بۆ شیعەو ئێران و تەنانەت بۆ پێکەکەش، بەشەکەى ترى یەکێتیش کە پارتی نین دەبن بە گۆڕان، بەشێکیش بەپێی بەرگرى کردنیان بە پێی هەمان پێوانە سەر بە مالیکی و شیعەن و بەشێکیش سەربە ئێرانن و بەشێکیش مەیلدارى پێکەکەن. ئەمەش قسە بە ناوبانگەکەى ئیسماعیل بێشکچیمان بیردەخاتەوە کە دەڵێت: داگیرکەرانی کوردستان هەریەکەیان کوردستانی خۆیانیان هەیە تەنیا کورد کوردستانی خۆیی نیە. لەو رووەوە دەبێ بگوترێت کاتێ بە بەشێک لە سەرکردایەتی یەکێتی بگوترێت پارتیەکانی ناو یەکێتی، ئەوا دەبێ بە بەشێکیش بگوترێت گۆڕانەکانی ناو یەکێتی و مالیکیەکانی ناو یەکێتی و ئێرانیەکانی ناو یەکێتی و… سەرئەنجام شتێک نامێنێتەوە بە ناوى یەکێتی، بێگومان ئەمەش لۆجیکێکی ئاوەژووە.\nئێستا با بزانین ئەوانەى بە پارتیبوون تاونبار دەکرێن، ئایا دژایەتی خۆیانیان بۆ کوردو بۆ یەکێتی و بۆ کوردستان راگەیاندووە؟\nئایا دژایەتی خۆیانیان بۆ تێکدانی تەواوەتی ماڵی شێواوى کورد ئاشکرا کردووە؟\nئەى ئەوانەى کە سەربەگۆڕانن چیان کردووە بۆ کوردو کوردستان کە بیسەلمێنێت لەوانە کوردترن کە سەربە پارتین؟\nئایا ئەوانەى سەر بە مالیکی و شیعەو ئێرانن چەندێ خزمەتی کوردیان کردووە چەندێ لەبەردەم عەرەبدا بچووکی کوردیان نیشانداوە؟\nئەى ئەوانەى تر کە سەربە پێکەکەن چیان بۆ کورد کردووە؟ برادەرینە ئێوە هەمووتان ئەندامی حیزبێکن، چۆن لە رووتان دێت بەوجۆرە هاوڕى و هاوخەبات و هاوسەنگەرەکانتان بەوجۆرە ناشیرینانە تاوانبار بکەن؟\nئەگەر ئەم تاوانبارکردنانەتان راستبن ئەوا هیچتان خاوێن دەرناچن و هەمووتان گوناهبارن چونکە بە پێی ئەو بنەمایەى بۆ پارتیبوونی هەندێک:تان لەلایەن هەندێکی ترتانەوە دانراون ئەوا هەمووتان دەبن بە پیاوى خەڵکی تر، گوناهەکەش ئەمەیە بەوجۆرە غەدر لە خۆتان دەکەن بە تایبەتی ئەوانەتان کە بە حیزبەکەتانەوە ماندوو بوون. بەو پێیەى کە هەر دەستەیەکتان مەیلتان بە لایەکدا هەیە، شتێک نامێنێـەوە ناوى یەکێتی بێت. بەڵام ئایا ئەوە راستە بێگومان نەخێر. بۆیە حەقە هەمووتان کەمێک بە لۆجیکی عەقڵ بیربکەنەوەو واز لەو یەکتر تاوانبارکردنە بهێنن چونکە ئەگەر وریا نەبن ئەم پەرتبوون و خۆخۆریەتان دەتان روخێنێت، ئاشکرایە سەختترین و ترسناکترین برین ئەوەیە لەناو جەستەدا بێت.\nئێوە هەمووتان واینیشان دەدەن کە شانازى بە مام جەلالەوە دەکەن و خۆتان بە شوێنکەوتووى دڵسۆزى ئەو دەزانن. بەڵام لە خۆتان بپرسن بەو ئەندازەى مام جەلال لە ساڵی 2000 بەدواوەو بە تایبەتیش دواى رووخاندنی سەدام لە پارتی نزیک بووەوەو سەردان لە دواى سەردانی پارتی کرد، مەبەستەکەى هەرچیەک بێت لەوانەى کە دواتر باسی دەکەین، ئایا ئەوانەى کە ئێستا لەو مەکتەب سیاسی و سەرکردایەتیتاندا بە پارتیبوون تاوانباریان دەکەن بەو ئەندازەى مام جەلال نزیکبوونەتەوە لە پارتی؟\nبێگومان من بۆخۆم زیاتر وایلێکدەدەمەوە کە مام جەلال پاش ئەزموونی نزیکە چل ساڵ ململانێ لەگەڵ بنەماڵەى بارزانی گەیشتن بەو قەناعەتەى کە ناتوانێت بە ململانێ هیچ لە بنەماڵەى بارزانی بباتەوە، بۆیە ئازایانەو بوێرانەو دڵنیام بێ گوێگرتن و گوێدان بەوەى کە رەنگە زۆرێک لە مەکتەبی سیاسی و سەرکردایەتی و کادیرانی یەکێتیش بەو نزیکبوونەوەى ئەو ناڕازیبن، ئەو بڕیارى خۆیداو کارگەیشتە ئەوەى شارۆچکە بە شارۆچکەو دى َ بە دێ بگەڕێت و کۆبوونەوە بکات و دژى بەربژێرەکەى کاکە نەوەکەى خۆى بانگەشە بۆ کاک مەسعود بکات و دەنگی بۆ کۆبکاتەوە. ئایا یەکێتیەکان تواناى ئەوەیان هەیە بیر لەوە بکەنەوە مام جەلال ئەوەى بۆچی کرد؟\nبێگومان یان ئەمیش بووبوو بە پارتی یان لە پێناوى زیاتر لێکنزیککردنەوەى یەکێتی و پارتیدا بوو، یان لە پێناوى بەرژەوەندى خۆیدا بوو بۆ ئەوەى بۆ خولی دووەمیش ببێتەوە بە سەرۆک کۆمارى عێراق. بەڵام بەداخەوە زۆرێک لە یەکێتیەکان کە زیاتر مەبەستم هاوڕێ و دۆستە نزیکەکانی خۆمە لە ناو مەکتەبی سیاسی و سەرکردایەتی و ناوەندەکانی ترى یەکێتیدا بوێرى ئەوەیان نیە هەرگیز لە بارەى هەڵوێستەکانی مام جەلالەوە لە نزیکبوونەوەیدا لە پارتی پرسیار لە خۆیان بکەن، چونکە ئەگەر ئەو پرسیارەیان کرد ئەوا بە یەکێک لەو سێ خاڵە دەگەن کە پێشتر ئاماژەم بۆ کردن، هەرچەندە من خۆم زیاتر ئەوەیان بۆ هەڵویستی مام جەلال بە درووستتر دەزانم کە لە پێناوى زیاتر لیکنزیکبوونەوەى یەکێتی و پارتیدا ئەوەى کردووە چونکە ئەو باش دەیزانی بۆ ئەم قۆناغە چارەنووسی کورد لە باشوورى کوردستان بەستراوە بە یەکێتی و پارتیەوە. کەواتە ئەو بەرپرسانەى یەکێتی کە ئێستا نایانەوێـت لە پارتی دووربکەونەوەو هەوڵدەدەن پەیوەندی یەکێتی لەگەڵ پارتی باش بێت، ئەوانە لەسەر رێگاى مام جەلال دەڕۆن، کەچی ئەوانەى لە سەنگەرى گۆڕان و شیعەوە قسە دەکەن، ئەمانە بە پارتی تاوانبار دەکەن و خۆیان بە شوێنکەوتووى مام جەلال دەزانن؟ ئایا کام لەم ئاراستەیانە شوێنکەوتووى مام جەلالن؟\nهەرچەندە من نە لەو کەسانەم ئامۆژگارى کەس بکەم، نە ئەو حەقەش بەخۆم دەدەم، بەڵام پێموایە لۆجیکی عەقل دەڵێت: سیاسەت بە دیدى پراگماتیکانە دەکرێت. بۆیە هەڵوێستی درووستی حیزبایەتی لە کوردستاندا لە سەر دوو بنەما وەردەگیرێت. یەکەم لە روانگەى بەرژەوەندى نەتەوەیی و نیشتیمانیەوە. دووەم لە روانگەى بەرژەوەندى حیزبیەوە. بۆ یەکێتیش وەکو هەر حیزبێکی تر ئەم دوو بنەمایە راستە، نەک سۆزو عاتیفەو هاوڕێیەتی و رق و کینەو شەرم و ترس لە قسەو جنێو و تاوانبارکردن. بەواتا ئەوەى پێویستە یەکێتی بیکات ئەوەیە: ئەگەر بەرژەوەندى نەتەوایەتی و نیشتیمانی و حیزبایەتی خۆیان لەوەدایە لەگەڵ پارتی نزیک و هاوپەیمان بن، حەقە هیچ لەو نزیکی و هاوپەیمانێتیە نەترسن و بە جیدى و بە ئاشکرا رایبگەیەن و کارى بۆبکەن. ئەگەریش پێیان وایە نزیکی و هاوپەیمانیان لەگەڵ گۆڕان لە بەرژەوەندى کوردو کوردستان و حیزبەکەشیانە، ئەوا پێویست ناکات هیچ دوو دڵ بن و حەقە بوێرانە بڕیارى نزیکی و هاوپەیمانی و پێکەوە کارکردن لەگەڵ گۆڕان بدەن و بۆ رێزگرتنی خەبات و تێکۆشانی خۆیشیان پێویستە لە یەکتر تاوانبارکردن دووربکەونەوەو هەڵوێستی کۆنکرێتیان هەبێت، نەک لەسەر پەتی لەرزۆکی نێوان پارتی و گۆڕان یارى بکەن، چونکە پەتی نێوان پارتی و گۆڕان لە تاڵەموش باریکترە کە بە تەواوى پچڕا یەکێتی کە لەسەر ئەو تاڵە موویە دەکەوێتە چاڵەکەوە. ئەوەش رەنگە نەک زیانی هەر بۆ یەکێتیەکان هەبێت بەڵکو دەبێتە پاشاگەردانی تەواو لەو جوگرافیایەدا کە هەتا ئێستاش یەکێتی بەرپرسی یەکەمە لە بەڕێوەبردنی.\nعه‌دنان كۆچه‌ر: پاسه‌وانه‌كانی بیری مام.\nعیماد عه‌لی: راگه‌یاندنی گۆران بۆ واده‌كات؟


زایینی: ١٩-٠٩-٢٠١٥ - هەتاوی: ١٣٩٤/٠٦/٢٨ - ١٠:٣٥ تاران قه‌باره‌ی فۆنت:\nگه‌وره‌ی شەهید د. سەعید شەرەفکەندی له‌گه‌وره‌یی کردارو هه‌ڵوێست و بڕیاره‌کانی دابوو،ئه‌و هه‌ڵوێست و بڕیارانه‌ی که‌له‌ده‌ستی هه‌موو که‌س نایه‌ن،ئه‌و هەڵوێست و بڕیارانه‌ی که‌ده‌بنه‌مایه‌ی گۆڕانی ئه‌رێنى و به‌که‌ڵک و گه‌وره،ئه‌و گۆڕانه‌ی که‌ره‌وتی سیاسی و کۆمه‌ڵایه‌تی و ئابووری کۆمه‌ڵگا به‌ئاقارێکی دروست دا ده‌بات.\nشەهید د.سه‌عید کادرێکی راستگۆ، قسه‌له‌روو، روو خۆش، ره‌زا سووک، خاکی و خه‌ڵکی و بێ فیز و ڕیا بوو هه‌ر بۆیه‌ببوو به‌سیمای خۆشه‌ویستی کۆمه‌ڵانی خه‌ڵکی کوردستان.\nد.سه‌عید شه‌ره‌فکه‌ندی رێبه‌رێکی باوه‌ر به‌خۆ، به‌تواناو رچه‌شکێن و پێشره‌و بوو، مامۆ‌ستا و سیاسه‌توانێکی زاناو رووناکبیرو بیر کراوه‌و شاره‌زاو ژێر و وریاو رێئالیست بوو.\nد.سه‌عید، مودیرێکی به‌مشوور، چالاک و پر کار، به‌هیوا و هومێدو باوه‌ر پێکراو بوو، ره‌خنه‌گرو راهێنه‌ر و داهێنه‌ر بوو ، به‌نه‌زم و دیسیپلین بوو، خاوه‌ن ئه‌خلاق و پره‌نسیب و پرستیژی دێموکراتی بوو.\nد.سه‌عید کوردێکی نیشتمانپه‌روه‌ر ، دێموکراتێکی شۆرشگێر ، مرۆڤێکی مافخواز ، ئازادیخواز ،دێموکراسیخواز ، ئاشتیخوازو مرۆڤ دۆست بوو.\nشەهید د.سه‌عید له‌گه‌ڵ ئه‌وه‌ی تێکۆشه‌رێکی سادقی نه‌ته‌وه‌یی بوو له‌هه‌مانکاتدا رێبوارێکی شێلگیری رێگای دابین کردنی عه‌داڵه‌تی کۆمه‌ڵایه‌تیش بوو، باوه‌رێکی قووڵی به‌هاوپێوه‌ندی و هاو خه‌باتی گه‌لانی ژێر ده‌ست و زوڵم لێکراوی ئێران هه‌بوو ، به‌کرده‌وه‌بۆ لێک نزیک کردنه‌وه‌ی هێز و لایه‌نه‌سیاسیه‌کانی ئیران هه‌نگاوی هه‌ڵێناو گیانی پیرۆزی خۆی له‌م رێگایه‌دا فیدا کرد.\nله‌راستیدا ده‌توانین بڵێین شه‌هید دوکتۆر سادق شه‌ره‌فکه‌ندی جێنشینی به‌ر حه‌قی دوکتۆر قاسملوو بوو، واته‌به‌بوونی کاک سه‌عید که‌لێنی بێ قاسملوویی که‌متر به‌حیزبی دێموکراتی کوردستانی ئیرانه‌وه‌دیار بوو، هه‌ر بۆیه‌کاربه‌ده‌ستانی کۆماری ئیسلامی ئیران به‌مه‌به‌ستی بێ سه‌ر و رێبه‌ر کردنی حیزبی دێموکرات و سه‌ر لێشێواندن و داماو کردنی بزوتنه‌وه‌ی میللی_ دێموکراتیکی گه‌لی کورد له‌کوردستانی رۆژهەلات و چاو ترسێن کردنی خه‌ڵکی کوردستان، تێرۆری رێستورانی میکۆنووسیان به‌رێوه‌برد.\nدیاره که‌ئامانجی دوژمنانی گه‌لی کورد هه‌ر وه‌ک به‌له‌سێداره‌دانی قازی مه‌حه‌ممه‌د و تێرۆری قاسملووی نه‌مر نه‌هاته‌دی، به‌شه‌هید کرانی دوکتۆر سه‌عیدیش نایه‌ته‌دی.


یەکەم ساموئێل i\n<< < یەکەم ساموئێل i > >>\nتەنانەت باشترین ڕابەری مرۆڤانە دەکەوێت، بەڵام خودا دڵسۆزە بۆ خەڵکەکەی و بەڵێنی بە پاشاکەی داوە کە بەهێز و دانا و ڕاستودروست و دڵسۆزی دەکات.\nئەم پەڕتووکە لە سەدەی دەیەمی بەر لە زایین بە سروشی ڕۆحی پیرۆز نووسراوە. لە تەوراتی عیبرانی هەردوو پەڕتووکی یەکەم ساموئێل و دووەم ساموئێل بەهۆی ئەوەی مێژووێکی پێکەوە بەستراوە و باسی سەرگوزەشتەی ژیانی هەریەکە لە ساموئێل و شاول پاشا و داود پاشا دەکات یەک پەڕتووکە، بەڵام دابەشکردنی بۆ دوو پەڕتووک لە هەندێک لە وەرگێڕانەکان تەنها بۆ شێوەیە نەک هیچی دیکە.\nئەم پەڕتووکە تۆماری ئەو شەڕانە نیشان دەدات کە لەنێوان فەلەستییەکان و سوپای شاول پاشا ڕوویدا و بەزاندنی لە شەڕی یەکلاکەرەوەی کۆتایی. ئەم پەڕتووکە باسی مێژووی دۆخی سیاسی و سەربازی دەکات کە گەلی ئیسرائیل بە دەستییەوە دەیانناڵاند، ئینجا دەرکەوتنی پێغەمبەر ساموئێل و تاج لەسەرنانی شاول وەک یەکەم پاشای ئیسرائیل. ساموئێل ڕابەری ڕۆحی نەتەوە بوو، بەڵام شاول جڵەوی کاروباری شار و کارگێڕی و سەربازی گرتە ئەستۆ، لە سەرەتای دەستبەکاربوونی وەک پاشا توانی دوژمنەکانی ببەزێنێت، بەڵام لەدوای خراپبوونی ژیانی ڕۆحی و ڕەوشتی تووشی کارەساتێکی گەورە بووەوە، لە دوایین شەڕی دۆڕا و ژیانی خۆی و کوڕەکانی لەناوچوو. لە کاتێکدا ئەستێرەی شاول بەرەو ئاوابوون دەچوو ئەستێرەی داود بەرەو درەوشانەوە بوو، سەرباری ئەوەی داود تەمەنی بچووک بوو، لەدوای نەمانی شاول ڕابەرایەتی گەلی وەرگرت.\nبیرۆکەی سەرەکی ئەم پەڕتووکە ئەوەیە خودا نیعمەت بە مرۆڤ دەبەخشێت، بە واتای بەخشینێکی خودایە کە بەبێ ئەوەی شایستەی بین خودا پێمان دەبەخشێت. بۆ ئەوەی واتای پشتبەستن بە خودا بزانێت، مرۆڤ بە سەرپەرشتی و ڕێنمایی خودا بە ئازار و ناخۆشیدا تێدەپەڕێت بۆ ئەوەی بگاتە بەندەری ئارامی، ئەمەش نیعمەتی خودایە. لەناو ئازار و جەنگ و لەناوچوونی پاشاکان و سەرهەڵدانی پاشای دیکە، لەناو ئاشتی و ئارامی و خۆشی، هەر خودا خۆی جڵەوی مێژووی بەدەستەوەیە، ڕووداوەکان لە بەرژەوەندی ئەو کەسانە ئاراستە دەکات کە پشت بە خودا دەبەستن و حەسانەوە و ئازایەتی دەبیننەوە بۆ بەرگەگرتنی ژیان.


گوڵ نەسا خەڵاتی داهێنانی فێستیڤاڵی ئاکولاد گلۆباڵی ئەمریکای مسۆگەر کرد - Mehr News Agency\n3 rezberê 2019 - 13:26\nNews Code 28193\nبەدەوامیی سەرکەوتنەکانی بەرهەمی هونەرمەندانی کورد؛\nگوڵ نەسا خەڵاتی داهێنانی فێستیڤاڵی ئاکولاد گلۆباڵی ئەمریکای مسۆگەر کرد\nخەڵاتی داهێنانی هەڤدەهەمین خولی فێستیڤاڵی نێونەتەوەیی ئاکولاد گلۆباڵ (Accolade Global)ی ئەمریکا بەخشرا بە فیلمی گوڵ نەسا لە دەرهێنانی سەتار چەمەنی گوڵ و سناریۆی ڤیدا ساڵحی.\nبە ڕاپۆرتی ئاژانسی هەواڵی مێهر، فیلمی سینەمایی گوڵ نەسا لە دەرهێنانی سەتار چەمەنی گوڵ و سناریۆی ڤیدا ساڵحی(هاوژینی هونەرمەندی سنەیی) خەڵاتی داهێنانی هەڤدەهەمین خولی فێستیڤاڵی نێونەتەوەیی ئاکولاد گلۆباڵ (Accolade Global)ی ئەمریکای مسۆگەر کرد.\nئەم فیلمە بە بەشداریی لە ٤٠ فێستیڤاڵی جۆراوجۆری فیلم و بردنەوەی زیاتر لە ١٧ خەڵات، بەسەرهاتی دوو کەسایەتی بە ناوەکانی گوڵ مەمەد و گوڵنەسا وەک ژن و مێردێکی ئەفغانییه کە پاش کۆچی نایاساییان بۆ ئێران لە کورەخانەیەکی ئاجورپەزیدا ئیش دەکەن و لە شوێنی کارەکەیان تووشی ڕووداوگەلی جۆراوجۆر دێن و ژیانیان بە بارێکی دیکەدا دەگۆڕێت.\nفێستیڤاڵی نێونەتەوەیی ئاکولاد گلۆباڵ (Accolade Global)ی ئەمریکا کە بە گوێرەی گۆڤاری مۆڤی ماکێر (MovieMaker) یەکێکە لە ٢٥ فێستیڤاڵی سەرتری جیهان، لە ساڵی ٢٠٠٣دا دامەزاروە و لیژنەی داوەرانی پێکهاتوون لە کۆمیتەیەک لە پسپۆڕانی پیشەسازیی سینەما و لەوان بەربژێرانی خەڵاتەکانی ئێمی (Emmy)، تەلی (Telly) و کامیونیکاتۆر (Communicator).\nئەم فێستیڤاڵە هەرچی ساڵە چوار خەڵاتی باشترین فیلم، داهێنان، شیاوێتی و خەڵاتی تایبەتی دەبەخشێتە فیلمە هەڵبژاردەکانی.\nسەتار چەمەنی گوڵ\nجەلال حاجی زادە\nسەرتان لێ ئەسێوێ، ئەزانم


گەنجێك دایكی خۆی كوشت\n:: PM:11:43:09/05/2022 \nلبنان یەكێكە لەو وڵاتانەی كێشەی گەورەی سیاسی و ئابووری و كۆمەڵایەتی هەیە، یەكێكە لەو وڵاتانەی مادەی هۆشبەر بە شێوەیەكی فراوان تیایدا بڵاو بووەتەوە، ئەمڕۆ گەنجێك لە نزیك بەیرووت دایكی خۆی بە چەقۆ دەكوژێت.\nئەمڕۆ دووشەم هادی ئیبراهیم، كەنجێكی لبنانی تەمەن 29 ساڵ لە ماڵەكەیان لە ناوچەی شیاح لە نزیك بەیرووتی پایەتەخت بە چەقۆ لە مل و سەری دایكی خۆی دەدات و دیكوژێت، رای گشتی ئەو وڵاتە كە بەو تاوانە شۆك بوون، سەركۆنەیان كرد.\nبەشێك لە سۆشیال میدیاكان تاوانەكەیان بۆ ئالوودەبوونی گەنجەكە بە مادەی هۆشبەر گەڕاندەوە، ژنە دراوسێیەكی ماڵەكە ئاماژەی كرد كە تاوانبار كێشەی دەروونی هەبووە و دایكەكەی بەر لە دوو هەفتە بردبووی بۆ لای مامۆستایەكی ئاینی، بەڵام چاك نەبووبوو، زانیارییەكان ئاماژە دەكەن كە گەنجەكە ماوەیەكە مادەی هۆشبەر دەخوات و تووشی هەلوەسە هاتووەتەوە، چارەسەریشی لە نەخۆشخانە وەرگرتووە.\nدوای ئەنجامدانی تاوانەكە، تاوانبار ویستوویەتی هەڵبێت، بەڵام لەلایەن گەنجانی ناوچەكە گیراوە و رادەستی پۆلیس كراوە، میدیاكان باسی ئەوە دەكەن تاوانبار دایكی خۆی لە كاتی نوێژدا كوشتووە.\nوەدیعە ئەمیونی، توێژەری كۆمەڵایەتی دەڵێت، تاوانەكان لە لبنان بە ناسەقامگیریی سیاسی و ئابوورییەوە وابەستەن، چەند هۆكارێك بوونەتە هۆی پەرەسەندنی تاوان، لەوانە هەژاری و بێكاری و نێرسالاری و نەخۆشی، بۆیە لەگەڵ رووخانی دۆخی ئابووری و كۆمەڵایەتی، رێژەی تاوان زیاتر دەبێت.


Diplomatic Magazine | كوشتنی به كۆمه‌ڵ و ڕاگواستن...\nچۆن شۆڕشی كوردان له ساڵی 1921 كپ كرا؟\nبه‌هۆی شكستی له جه‌نگی جیهانی یه‌كه‌مدا، ده‌وڵه‌تی عوسمانی ناچار كرا له رۆژی 10ی ئابی 1920 ئیمزا له‌سه‌ر ڕێكه‌وتنامه‌ی سیڤه‌ر له‌گه‌ڵ وڵاتانی سه‌ركه‌وتوودا بكات،ئه‌و ڕێكه‌وتنامه‌یه كه له شاری سیڤه‌ری فه‌ره‌نسا ئیمزا كرا بۆ كه‌مكردنه‌وه‌ی ڕووبه‌ری ده‌وڵه‌تی عوسمانی بوو، هه‌روه‌ها بۆ ئه‌وه‌ش بوو كه ئه‌و ناوچانه‌ی لێبكرێته‌وه كه دانیشتوانه‌كه‌ی به زمانی توركی قسه ناكه‌ن، بۆیه به پێی به‌نده‌كانی 62و 64 له به‌شی سێیه‌می ڕێكه‌وتنه‌كه‌دا مافی چاره‌ی خۆ نوسین و دروستكردنی ده‌وڵه‌تی كوردستان به كورد درا.\nبه‌هۆی ئه‌مه‌وه، ڕه‌وتی كوردی له چوارچێوه‌یه‌كی فراواندا هه‌نگاوی باشی نا، "كۆمه‌ڵه‌ی مولدی كوردستان) كه له ساڵی 1918 له‌سه‌ر ده‌ستی كۆمه‌ڵێك ڕۆشنبیری كورد دامه‌زرا، كه دواتر بنه‌ما14 خاڵیه‌كه‌ی له وودرو وڵسن سه‌رۆكی ئه‌وكاتی ئه‌مریكا وه‌رگرت،بۆ ئه‌وه‌ی ده‌وڵه‌تێكی سه‌ربه‌خۆی كوردستان له ڕۆژهه‌ڵاتی توركیا دروست بكه‌ن.\nدوای ئه‌وه‌ی پاسه‌وانه توركه‌كانیان ده‌ركرد ده‌ستیشیان به‌سه‌ر كه‌ره‌سته سه‌ربازییه‌كانیاندا گرت.\nسه‌ره‌تای ساڵی 1920،مه‌یدانی سیاسی توركیا گۆڕانكاریه‌كی زۆری به‌سه‌ردا هات، كه‌مال ئه‌تاتورك پێشنیاری بۆ نوری ده‌رسیمی خه‌باتكار و نوسه‌ری كورد و كه‌سێكی دیكه‌ی كورد كرد، كه دوو كورسی په‌رله‌مانی توركیایان پێده‌دات، له‌به‌رامبه‌ریشدا ئه‌وان واز له بیرۆكه‌ی ده‌وڵه‌تی كوردستان بهێننن، به‌ڵام به‌رپرسانی كورد ئه‌م پێشنیاره‌یان ڕه‌تكرده‌وه، داوایه‌كیان بۆ ئه‌نكه‌ره نارد كه كار به به‌نده‌كانی ڕێكه‌وتنامه‌ی سیڤه‌ر بكات،به‌ڵام له‌گه‌ڵ وه‌ڵامنه‌دانه‌وه‌ی ئه‌نكه‌ره بۆ ئه‌م داوایه له كۆتاییه‌كانی ساڵی 1920 شۆِرشی (كۆچگیری)یان ڕاگه‌یاند، كه هۆزه‌كانی نێوان ڕۆژهه‌ڵاتی سیواس و ڕۆژئاوای ئازربایجان سه‌ركردایه‌تیان ده‌كرد.\nله‌سه‌ره‌تای شۆڕشه‌كه‌دا هۆزه كورده‌كان له ڕووی سه‌ربازییه‌وه سه‌ركه‌وتنی گه‌وره‌یان به‌ده‌ستهێنا، كۆنترۆڵی زۆر گوندیان كرد، هه‌روه‌ها دوای ئه‌وه‌ی پاسه‌وانه توركه‌كانیان ده‌ركرد ده‌ستیشیان به‌سه‌ر كه‌ره‌سته سه‌ربازییه‌كانیاندا گرت.\nئه‌م سه‌ركه‌وتنه بووه هۆی ئه‌وه‌ی كه چه‌ندین هۆزی دیكه‌ی كوردیش له ناوچه‌ی ده‌رسیم په‌یوه‌ندی به شۆڕشه‌كه‌وه بكه‌ن.\nهه‌واڵی سه‌ركه‌وتنی شۆڕشه‌كه‌و پاشه‌كشێی هێزه‌كانی توركیا بووه هۆی توڕه بوونی حكومه‌تی ئه‌نكه‌ره و كه‌مال ئه‌تاتورك، بۆیه حكومه‌ت بڕیاری دا كه ژه‌نراڵ نوره‌دین پاشا به هه‌زاره‌ها سه‌ربازی پڕ چه‌كه‌وه به‌هاوكاری توندڕه‌وه‌كانی توباڵ عوسمان بنێرێت بۆ ناوچه‌كه تاوه‌كو شۆڕشه‌كه له‌ناو به‌رن.\nزۆرینه‌ی پیاوه‌كانیشی له‌سێداره‌دا، ئه‌وه‌شی كه مایه‌وه ناچاری كردن كۆچ بۆ ڕۆژئاوای وڵات بكه‌ن، به‌ڵام به‌هۆی زه‌حمه‌تی ئه‌م كۆچه‌وه سه‌دان كه‌س له ڕێگا گیانیان له‌ده‌ستدا.\nبه‌ڵام پێش ڕۆشتنیان نوره‌دین پاشا وته به‌ناوبانگه‌كه‌ی كرد و وتی: هه‌موو ئه‌و خه‌ڵكانه له‌ناو بران كه به "زو"(واته ئه‌رمه‌نی)قسه‌یان ده‌كرد،به‌ڵام من ئێستا ده‌چم بۆ پاك كردنه‌وه‌ی ئه‌وانه‌ی به "لۆ" (واته كورد) ڕه‌چه‌ڵه‌كیانه.\nله مانگی حوزه‌یرانی 1921 نوره‌دین پاشا توانی شۆڕشی كۆچگیری كپ بكاته‌وه،به‌ڵام به خوڵقاندنی قه‌سابخانه‌یه‌ك و كوشتنی سه‌ده‌ها شۆڕشگێر، هه‌ر به‌وه‌شه‌وه نه‌وه‌ستا توڕه‌یی خۆی به گونده كوردیه‌كانیش ڕشت وبه خیانه‌تكار تۆمه‌تباری كردن و زیاتر له 130 گوندی سوتاند، هه‌روه‌ها زۆرینه‌ی پیاوه‌كانیشی له‌سێداره‌دا، ئه‌وه‌شی كه مایه‌وه ناچاری كردن كۆچ بۆ ڕۆژئاوای وڵات بكه‌ن، به‌ڵام به‌هۆی زه‌حمه‌تی ئه‌م كۆچه‌وه سه‌دان كه‌س له ڕێگا گیانیان له‌ده‌ستدا.\nبه‌هۆی ئه‌م هه‌موو توندوتیژیه‌وه، حكومه‌تی ئه‌نكه‌ره له كرده‌وه‌كانی ئه‌م فه‌رمانده سه‌ربازیه توڕه بوو، داوای لێپرسینه‌وه و لێكۆڵینه‌وه‌ی له‌گه‌ڵدا كرد، به‌ڵام كه‌مال ئه‌تاتورك ئه‌م داوایه‌ی ڕه‌تكرده‌وه.\nنوسەرى کورد، نورى دەرسیمى


ئەمینداری گشتی یەكگرتوو: پێشبڕكێی ئێمە بۆ خزمەتكردنە - یەکگرتووی ئیسلامی کوردستان\nئەمینداری گشتی یەكگرتوو: پێشبڕكێی ئێمە بۆ خزمەتكردنە\nئەمڕۆ یەك شەممە 29-12-2019، دووەم ڕۆژی كارەكانی كۆنگرەی هەشتەمی یەكگرتووی ئیسلامی كوردستان لە شاری هەولێر بەڕێوەچوو، تیایدا مامۆستا سەلاحەدین محەمەد بەهائەدین ئەمینداری گشتی یەكگرتووی ئیسلامی كوردستان سوپاس و پێزانینی خۆی ئاڕاستەی ئەندامانی كۆنگرەی هەشتەمی یەكگرتووی ئیسلامی و سەرجەم چین و توێژەكانی كۆمەڵگەی مەدەنی و ئەو كەس و لایەنانەی كرد كە هاوكاربوون لەسەرخستنی كۆنگرەی هەشتەم.\nهەروەها ئەمینداری گشتی یەكگرتووی ئیسلامی كوردستان، ووتیشی: ئەوەی لە ناو یەكگرتوودایە دەبێت ئەركی هەبێت و خولی چوارساڵی داهاتوو خولی پابەندی دەبێت، وە ماڵی یەكگرتوو ماڵێكی گەورەیەو هیچ كەسێكمان لێزیاد نیە و ئێمە لەچوارچێوەیەكی دیاریكراودا كارو چالاكیەكانمان ئەنجام دەدەین.\nهەورەها ووتیشی: كاری چوار ساڵی داهاتووی یەكگرتوو نوێ بونەوەویەو كار بۆ پرۆژەیەكی گشتگیرو سەركەوتو دەكات، ئەم چوار ساڵە ئەولەویەتمان پەروەردەو پێگەیاندنی تاك و خیزانی تۆكمەو تەندروستە، وە ئێمە پەیمانگای كادیرانمان داناو كادیری بە تواناو لێهاتوو بەرهەم دەهێنین و ئەو پەیمانگایە ئیش و كاری فراوان دەبێت و لەبواری پەروەردەدا ڕۆڵ و كاریگەری خۆی دەبێت.\nمامۆستا سەلاحەدین محەمەد بەهائەدین ووتیشی: بانگەواز بۆ بەرچاوڕونی و ڕونكردنەوەی پەیامی پیرۆزی ئیسلام بۆ هاوڵاتیان گرنگی تەواوی پێدەدرێت كە مۆركی حزبی پێوە نەبێت، بەڵكو مۆركی ئیمانی و پێكەوەژیانی پێوەبێت، وە ئیصلاحی كۆمەڵگە كاری لە پێشینەمان دەبێت و لەسەرجەم بوارەكانی ژیاندا خزمەتی سەرجەم چین و توێژەكانی كۆمەڵگە دەكەین و مامەڵەیەكی دروست بەهەنگاو بۆ بەدیهێنانی كۆمەڵگەیەكی سەركەوتو دەنێین.


كه‌بابخانه‌یه‌ك له سلێمانى سزاده‌درێت\nكه‌بابخانه‌یه‌ك له شارى سلێمانى له‌لایه‌ن لیژنه هاوبه‌شه‌كانى قائیمقامیه‌ته‌وه داده‌خرێت و خاوه‌نه‌كه‌شى رووبه‌ڕووى رێكاری یاسایی ده‌كرێته‌وه.\nئاوێنه: ئه‌مڕۆ یه‌ك شه‌ممه بێوه‌ی ئه‌حمه‌د, نوێنه‌ری به‌ڕێوه‌به‌رایه‌تی ڤێته‌رنه‌ری سلێمانی له لیژنه‌كانی قائیمقامیه‌ت رایگه‌یاند "له‌لایه‌ن لیژنه‌ی دووی سه‌ر به لیژنه هاوبه‌شه‌كانی قائیمقامیه‌ت و به‌هۆی پابه‌ندنه‌بوونی به مه‌رج و رێنماییه‌كانی كاركردن به‌تایبه‌ت ته‌ندروستی و ڤێته‌رنه‌ری، كه‌باب و برژاوی میران داده‌خرێت".\nئه‌وه‌شى خسته‌ڕوو "خاوه‌نی كه‌باب و برژاوی میران بۆ چه‌ندین جار باڵی مریشكی خاوكردۆته‌وه و جارێكی دیكه له به‌فرگر عه‌مباری كردووه‌ته‌وه، به‌مه‌ش به‌های خۆراكی له‌ده‌ست ده‌دات و زیان به ته‌ندروستی ئه‌و كه‌سانه ده‌گه‌یه‌نێت كه ئه‌و جۆره خوارده‌مه‌نییه ده‌خۆن".\nباسى له‌وه‌شكرد "كه‌باب و برژاوی میران ئه‌و شیشه‌ی بۆ برژاندن به‌كاریهێناوه ره‌ش و ژنگكردوو بووه، رێنماییه‌كانی ته‌ندروستی ئاماژه بۆ ئه‌وه ده‌كه‌ن ژه‌نگ له له‌شی مرۆڤدا ده‌نیشێت و سیستمی به‌رگری له‌ش تێكده‌دات، بۆیه پێویسته به وریاییه‌كه‌ی زۆره‌وه مامه‌ڵه له‌گه‌ڵ ئه‌و كانزایانه بكرێت كه بۆ خوارده‌مه‌نی به‌كارده‌هێندرێت".\nئاماژه‌ى به‌وه‌شكرد "نهۆمی ژێرزه‌مینی كه‌باب و برژاوی میران وه‌ك كۆگای عه‌مباركردنی خوارده‌مه‌نی به‌كارهێنراوه كه هیچ مه‌رجێكی ته‌ندروستی تێدا نییه، بۆیه به بڕیاری قائیمقامی سلێمانی شوێنه‌كه‌ی داده‌خرێت و خاوه‌نه‌كه‌شی رووبه‌ڕووی رێكاری یاسایی ده‌كرێته‌وه".


ژمارەیەك کتێبی چاپکراوی ناوەندی کوردستان - Kurdology Center | University of Sulaimani\nژمارەیەك کتێبی چاپکراوی ناوەندی کوردستان\nپێشکەش بە مەڵبەندی کوردۆلۆجی دەکرێت\nبەمەبەستی پتەوکردنی پەیوەندیی نێوان ناوەندی کوردستان بۆ دۆکیۆمێنت و لێکۆڵینەوەی ئەکادیمیی و مەڵبەندی کوردۆلۆجی – زانکۆی سلێمانی ، ناوەندی کوردستان تازەترین کتێبە چاپکراوەکانی پێشکەش بە مەڵبەندی کوردۆلۆجی کرد.\nژمارەی کتێبەکان یانزە کتێبە کە بریتیین لە بەڵگەنامە و دەستنووس و لێکۆڵینەوەی مێژوویی لە بوارەکانی سیاسەت و ئایین و رۆژنامەگەریی و کشتوکاڵ و مێژووی چەند شارێکی گرنگی کوردستان لە سەردەمە جیاوازەکانی مێژوودا و چەند بابەتێکی تر کە نووسەرانیان جیاوازن و بە زمانەکانی کوردیی و عەرەبیی و فارسیی نووسراون.\nبەو بۆنەیەوە ، د.عوسمان قادر ئەحمەد بەڕێوەبەری مەڵبەندی کوردۆلۆجی- زانکۆی سلێمانی سوپاس و پێزانینی دەربڕی بۆ ناوەندی کوردستان بۆ دۆکیۆمێنت و لێکۆڵینەوەی ئەکادیمیی و باسی لە بایەخی ئەو کتێبانە کرد بۆ دەوڵەمەندکردنی کتێبخانەی کوردیی بە گشتیی و مەڵبەندی کوردۆلۆجی بەتایبەتیی تاوەکو بە ئاسانی بەردەست بێت بۆ خوێندکاران و توێژەرانی ناوەوە و دەرەوەی کوردستان.\nناوەندی کوردستان بۆ دۆکیۆمێنت و لێکۆڵینەوەی ئەکادیمیی کە لە 12 ئابی 2018 دا کرایەوە، ناوەندێکی بەڵگەنامەیی- دیکۆمێنتکردن و توێژینەوەی ئەکادیمییە و لەسەر ئاستی کوردستان دامەزراوە بۆ کارکردن لە هەر چوار ئاستی ئەرشیفی: دیکۆمێنتکردن و کۆکردنەوەی مێژووی زارەکیی و دەستنوسەکانی کوردستان و بنیاتانی کتێبخانەیەکی دیجیتاڵی بۆ هەر سێ ئاستەکەی پێشوو و ئەنجامدانی توێژینەوە لەو بوارانەدا.